Amelia Henderson diperintah bayar RM200,000, mahu fail rayuan

KUALA LUMPUR: Pelakon, Amelia Henderson bakal memfailkan rayuan terhadap keputusan kes saman berhubung perlanggaran kontrak selepas kemenangan berpihak kepada penerbit, Datuk A. Aida, 53.

Amelia diperintahkan Mahkamah Sivil hari ini, untuk membayar ganti rugi hampir RM200,000 kepada syarikat produksi milik A. Aida selepas didapati melanggar kontrak lakonan.

Amelia atau nama penuhnya, Amelia Thripura Henderson didapati jelas telah melanggar terma-terma kontrak dalam drama Sekali Lagi Cinta Kembali.

Mengulas keputusan itu, Amelia memberitahu pihaknya tidak boleh mengulas panjang kerana akan failkan rayuan.

“Saya rasa kes ini masih berterusan dan kita nantikanlah. Saya menghormati keputusan mahkamah hari ini. Saya masuk mahkamah hari ini tanpa sebarang harapan.

“Saya sangat bangga dengan diri saya kerana saya rasa saya buat perkara yang betul.

“Tapi pada masa sama perasaan itu juga yang bagi saya kekuatan untuk membuat rayuan, “katanya.

Sebelum ini, A.Aida mengambil tindakan undang-undang terhadap Idris Khan dan Amelia selepas didakwa menarik diri pada saat akhir daripada membintangi drama terbitan syarikatnya, A. Aida Production.

Penerbit itu menjelaskan tindakan berkenaan diambil kerana kecewa dengan sikap tidak profesional pelakon terbabit sehingga menyebabkannya terpaksa menanggung kerugian besar.

Amelia turut meluahkan rasa gembira kerana seluruh keluarga hadir beri sokongan pada saat dia memerlukan.

“Pengalaman saya bekerja dengan Datuk A. Aida sangat best. Saya tak ada satu patah perkataan negatif pun untuk cakap pasal dia.

“Saya harap semua orang faham ini adalah percanggahan pendapat profesional.

“Saya hormati semua orang dalam industri ini baik A. Aida atau siapa pun yang saya pernah kerja sama. Saya dapat pengalaman yang menyeronokkan kerja dengannya, ” katanya.

Sementara itu, peguam mewakili Amelia Handerson, Wan Norliana Abdul Rahman berkata, anak guamannya akan membuat rayuan kepada mahkamah.

“Rayuan kepada Mahkamah Tinggi untuk keputusan keseluruhan hari ini. Secepat mungkin, kami sedang tunggu penghakiman perintah dari plaintif dulu.

Rayuan bukan bersifat kita boleh terus tangguh.” kata peguam Wan Norliana.

Author

Tun Puteh Wanti

View all posts

View all posts


KASA umum pembangunan platform e-dagang tawar produk, perkhidmatan hijau pertama di Malaysia

KUALA LUMPUR: Kementerian Alam Sekitar dan Air (KASA) melalui Malaysian
Green Technology and Climate Change Corporation (MGTC) dengan kerjasama JNJ Management Consultants Sdn Bhd mengumumkan pembangunan sebuah platform e-dagang yang menawarkan produk dan perkhidmatan hijau pertama di Malaysia.

Platform e-dagang Green ODELA adalah di bawah pengiktirafan MyHIJAU Mark yang diadakan bersempena International Greentech and Eco Products Exhibition and Conference Malaysia (IGEM) 2022, Kuala Lumpur Convention Centre pada Khamis.

Pengarah Pengeluaran dan Pengunaan Lestari MGTC, Abdul Malik Atan berkata, orang ramai juga dijemput melawat ruang pameran pihaknya di IGEM 2022 untuk mengetahui lebih mendalam mengenai inisiatif itu.

“Kami menjemput orang ramai khususnya pembuat dan pengeluar produk dan perkhidmatan hijau untuk melawat ruangan pameran kami di IGEM 2022 yang terletak di dewan 2, nombor 2031-2036 untuk mendapatkan maklumat terperinci mengenai MyHIJAU dan faedah berdaftar di platform e-dagang ODELA.

“Terdapat pelbagai aktiviti yang menarik antaranya program Business Matching yang menawarkan pembiayaan hijau melalui dana yang tersedia di bawah SME Bank,” katanya dalam kenyataan pada Khamis.

Menurut MGTC, platform ini meliputi perolehan hijau di bawah inisiatif MyHIJAU serta akses kepada produk pembiayaan hijau melalui institusi kewangan yang terlibat selain menghubungkan kerjasama antara agensi kerajaan dan pemain industri dengan lancar melalui pendekatan digitalisasi.

Pengiktirafan MyHIJAU Mark merupakan inisiatif kerajaan yang dilancarkan pada 2015 untuk memberikan piawaian; serta membantu pengguna dan pembeli mengenal pasti produk dan perkhidmatan hijau yang diiktiraf kerajaan.

Skim Pengiktirafan MyHIJAU Mark memberi tumpuan kepada pengeluaran dan pengeluaran lestari yang menghasilkan dan mempromosikan pasaran produk dan perkhidmatan mesra alam.

Melalui Direktori MyHIJAU, pembelian produk termasuk peralatan terpilih layak untuk mendapat insentif cukai teknologi hijau seperti Elaun Cukai Pelaburan Hijau (GITA), manakala syarikat menawarkan perkhidmatan hijau terpilih layak untuk Pengecualian Cukai Pendapatan Hijau (GITE).

“Sehingga September 2022, sebanyak 11,084 jumlah produk dan perkhidmatan hijau telah didaftarkan di bawah Direktori MyHIJAU,” jelas MGTC.

Majlis pelancaran IGEM 2022 yang menyaksikan pengumuman pembangunan platform ini disempurnakan Timbalan Ketua Setiausaha Kementerian Alam Sekitar dan Air (KASA), Noor Afifah Abdul Razak.

Turut hadir, Ketua Pegawai Eksekutif MGTC, Ts Shamsul Bahar Mohd Nor; Ketua Pegawai Eksekutif JNJ Management Consultants Sdn Bhd, Fauziah Husain; serta Pengerusi JNJ Management Consultants Sdn Bhd, Siti Nur Mokhtar.

Author

Faridah Amiratul

View all posts

View all posts


Penguatkuasaan Akta Kerja (Pindaan) 2022 ditangguh ke 1 Jan 2023

KUALA LUMPUR: Penguatkuasaan Akta Kerja 1955 (Pindaan) 2022 yang dijadualkan bermula pada 1 September ini ditangguhkan ke 1 Januari tahun depan.

Antara pindaan itu ialah pengurangan tempoh waktu bekerja daripada 48 jam ke 45 jam seminggu, penambahan cuti bersalin daripada 60 hari kepada 98 hari dan cuti paterniti dinaikkan daripada tiga hari kepada tujuh hari.

Menteri Sumber Manusia, Datuk Seri M. Saravanan, berkata penangguhan itu telah diputuskan dalam mesyuarat Jemaah Menteri  hari ini selepas pihak industri dan majikan sebulat suara memohon penangguhan atas beberapa faktor.

Beliau berkata libat urus bersama pemegang taruh yang berkaitan mendapati pemain industri khususnya majikan memerlukan sedikit masa sebelum pindaan itu dikuatkuasakan dengan mengambil kira isu kekurangan pekerja asing dan pemulihan syarikat pasca COVID-19.

“Selepas mendengar pandangan semua pihak, kerajaan membuat kesimpulan bahawa kami perlu memberi tempoh tiga bulan lagi untuk pemulihan ekonomi. Jika tidak, saya hanya bimbang jika industri terjejas, ramai  akan kehilangan pekerjaan.

“Sudah tentu kementerian mengambil berat tentang kepentingan pekerja. Ini (penangguhan) untuk menjaga kepentingan mereka,” katanya pada sidang media khas, di sini, hari ini.

Saravanan berkata isu kekurangan pekerja asing timbul susulan negara menyekat kemasukan mereka sejak hampir tiga tahun lepas berikutan penularan COVID-19 yang menyebabkan masalah kekurangan tenaga kerja dalam industri.

Katanya, walaupun negara telah membenarkan semula pekerja asing untuk masuk ke Malaysia, proses untuk memenuhi keperluan industri akan mengambil masa.

Bagaimanapun, beliau menegaskan bahawa penangguhan itu adalah terakhir dan akan tetap dilaksanakan bermula 1 Januari depan tanpa mengira sebarang alasan oleh majikan.

Pindaan kepada Akta Kerja 1955 telah diluluskan di Palimen pada Mac lepas dan Saravanan sebelum ini dilaporkan berkata ia akan mula dikuat kuasakan pada 1 September ini. – BERNAMA


Lelaki cuba selamatkan anak ditemukan lemas

CHUKAI: Seorang lelaki yang dilaporkan hilang ketika cuba menyelamatkan anaknya daripada dibawa arus di Lubuk Tapeng, Air Putih dekat sini semalam ditemukan lemas pagi tadi.

Ketua Polis Daerah Kemaman, Supt Hanyan Ramlan berkata,mayat Mohd Mirwan Mohd Ramli, 40, ditemukan pasukan mencari dan menyelamat pada 10.23 pagi, kira-kira 300 meter dari lokasi kejadian.

“Mayat dihantar ke Unit Forensik Hospital Kemaman untuk siasatan lanjut dan polis merakamkan penghargaan kepada pasukan penyelamat, penduduk kampung serta orang ramai yang terlibat dalam usaha pencarian,” katanya ketika dihubungi hari ini.

Dalam kejadian kira-kira 1.45 tengah hari semalam, Mohd Mirwan yang bekerja sebagai buruh kilang bersama isteri dan dua anak lelakinya datang ke Lubuk Tapeng untuk memancing dan mandi-manda.

Bagaimanapun kegembiraan keluarga itu bertukar tragedi apabila mangsa yang cuba menyelamatkan anak lelakinya, Muhammad Zafran Aidil,12, daripada dihanyutkan arus, tiba-tiba tenggelam manakala anaknya itu berjaya menyelamatkan diri dengan berpaut pada dahan pokok berhampiran. – BERNAMA


Lima penghuni selamat dalam kebakaran rumah

RAWANG: Sebuah rumah dan dua kenderaan musnah dalam kebakaran di Rumah Murah Kerling di Jalan Kuala Kubu Bharu-Rawang di sini, awal pagi tadi.

Dalam kejadian pukul 1.10 pagi itu, kebakaran tersebut disedari lima penghuni rumah tersebut yang menyelamatkan diri.

Penolong Pengarah Operasi Jabatan Bomba dan Penyelamat Malaysia (JBPM) Selangor, Ahmad Mukhlis Mukhtar berkata, pihaknya menerima panggilan kecemasan pada 1.18 pagi.

Katanya, seramai 13 anggota dan dua jentera dari Balai Bomba dan Penyelamat (BBP) Kuala Kubu Bharu serta BBP Bukit Sentosa dikerah ke lokasi.

“Apabila tiba di lokasi kejadian, kita mendapati rumah itu terbakar 80 peratus.

“Turut musnah Toyota Hilux yang terbakar keseluruhannya dan dan Toyota Estima (15 peratus),” katanya dalam kenyataan, hari ini.

Ahmad Mukhlis berkata, pihaknya percaya kebakaran bermula dari tempat letak kenderaan.

Jelasnya, ketika kejadian, terdapat penghuni yang sedang tidur sebelum menyedari kebakaran tersebut.

“Api berjaya dikawal pada 1.55 pagi sebelum padam sepenuhnya satu jam kemudian.

“Bagaimanapun, punca kebakaran dan kerugian masih dalam siasatan,” katanya.- Utusan

Author

Media Variasi

View all posts

View all posts


Altimet angkat sumpah, berazam jaga Lembah Jaya

PETALING JAYA: Secara rasmi mengangkat sumpah sebagai wakil rakyat hari ini, penyanyi rap, Altimet berjanji akan memastikan kebajikan penduduk di sekitar Lembah Jaya terjaga.

Menurut pemilik nama penuh Syed Ahmad Syed Abdul Rahman Alhadad, 45, tanggungjawab yang digalasnya ketika ini sangat besar namun dia akan berusha memastikan segala keperluan yang dikehendaki rakyat di kawasan tersebut tercapai.

“Seperti ada satu tanggungjawab besar terletak di atas bahu ini.

“Bagaimanapun semua itu bukan alasan untuk menggalas tanggungjawab ini sebagai balasan budi kepada mereka yang sudah mengundi saya pada Pilihan Raya Negeri (PRN) Ogos lalu,” katanya.

Pada masa sama, pelantun lagu Amboi itu akan terus menyantuni penduduk di sekitar Lembah Jaya bagi mengenalpasti setiap permasalahan yang dihadapi sehingga hari ini.

“Harap dapat berkomunikasi dengan warga Lembah Jaya dengan lebih baik dan saya serta pasukan ketika ini sedang mengumpul maklumat sebelum betul-betul turun padang.

“Tumpuan utama kami ialah untuk kes-kes kebajikan asnaf, pembangunan infrastruktur dan juga penambahbaikan fasiliti pusat pendidikan di sekitar Lembah Jaya.

“Apapun, saya yakin dengan kebolehan pasukan pejabat khidmat Lembah Jaya,” ujarnya.

Hari ini, Altimet mengangkat sumpah sebagai (ADUN) Lembah Jaya Dewan Undangan Negeri (DUN) Selangor bagi penggal ke-15 pada Mesyuarat Pertama (Angkat Sumpah) Penggal Pertama Dewan Negeri Selangor Yang Ke-15 di Dewan Negeri Selangor, Shah Alam.

Pada 12 Ogos lalu, Altimet menang dengan majoriti 6,707 dan memperoleh 26,116 undi mengalahkan pencabar terdekatnya Sharifah Haslizah Syed Ariffin dari Perikatan Nasional (PN) yang memperoleh 19,409 undi bagi kerusi DUN Lembah Jaya. – Kosmo

Authors

Media Variasi

View all posts

Diyana Rahip

View all posts

View all posts

View all posts


PM arah KKM beri rawatan kesihatan terbaik kepada Najib

KUALA LUMPUR: Perdana Menteri Datuk Seri Ismail Sabri Yaakob hari ini mengarahkan Kementerian Kesihatan (KKM) memberikan rawatan terbaik kepada bekas perdana menteri Datuk Seri Najib Tun Razak berikutan keadaan kesihatan yang dialaminya.

“Saya telah dimaklumkan mengenai keadaan kesihatan Datuk Seri Najib Tun Razak. Saya telah mengarahkan KKM supaya memberikan rawatan terbaik yang diperlukan beliau. Saya doakan semoga beliau diberikan kesembuhan,” katanya menerusi ciapan di Twitter rasminya hari ini.

Terdahulu, Ketua Pengarah Kesihatan Tan Sri Dr Noor Hisham Abdullah dalam kenyataan memaklumkan Najib dimasukkan ke Hospital Kuala Lumpur (HKL) Jumaat lepas, sebagai kes elektif dan bukan kecemasan untuk memastikan kesihatannya berada pada tahap yang baik dan optimum.

Menurut Hisham keadaan Najib adalah sihat sebelum dibenarkan discaj dari HKL, dan jenis-jenis ubat yang dipreskrib untuk Najib semasa kemasukan wad adalah yang sama jenisnya dan dalam senarai ubatan KKM.

Perbicaraan kes Najib bagi pertuduhan menyeleweng RM2.3 bilion dana 1Malaysia Development Bhd (1MDB) di Mahkamah Tinggi hari ini dilaporkan telah disingkatkan, dan hakim bersetuju untuk menangguhkan perbicaraan pada pukul 12.30 tengah hari bagi membolehkan Najib mendapatkan rawatan perubatan. – BERNAMA


Polis tahan 10 individu disyaki terlibat judi dalam talian

GEORGE TOWN: Polis menahan dua lelaki dan lapan wanita berumur lingkungan 20 hingga 30-an yang disyaki terlibat dengan sindiket perjudian dalam talian, dalam beberapa serbuan di premis perniagaan sekitar sini, Khamis lepas.

Ketua Polis Pulau Pinang, Datuk Khaw Kok Chin berkata, polis turut merampas pelbagai peralatan digunakan untuk menjalankan kegiatan itu seperti 16 telefon bimbit, 10 unit monitor, 10 unit CPU dan dua unit internet router, dalam serbuan pada pukul 3.30 petang itu, yang dilancarkan hasil risikan.

Beliau berkata, siasatan mendapati kesemua mereka ditawarkan lebih RM2,000 untuk menjadi ‘online promoter‘ bagi menjalankan kegiatan perjudian dalam talian, namun mereka didapati tidak mempunyai rekod jenayah lampau.

“Siasatan awal mendapati sindiket ini bergiat aktif secara dalam talian selama 10 bulan yang lepas dan mereka dibayar untuk melakukan aktiviti haram itu,” katanya kepada pemberita di Ibu Pejabat Polis Kontinjen Pulau Pinang di sini hari ini.

Khaw berkata siasatan dijalankan di bawah Seksyen 4(1),(a),(b),(c),(g) Akta Rumah Judi terbuka 1953 yang mana jika disabit kesalahan boleh dihukum penjara tidak melebihi tiga tahun dengan denda tidak kurang daripada RM5,000 dan tidak lebih daripada RM50,000.

Katanya kesemua mereka telah dirakam percakapan sebelum dibebaskan dengan jaminan polis. – BERNAMA


MUDA percaya pada kekuatan sendiri, bertanding solo dalam PRN – Syed Saddiq

CYBERJAYA: Presiden MUDA, Syed Saddiq Syed Abdul Rahman mengumumkan parti berkenaan akan bertanding dalam Pilihan Raya Negeri (PRN) bagi enam negeri di Malaysia secara sendirian.

Meskipun MUDA menjadi sebahagian daripada blok kerajaan, pengumuman itu akan memperlihatkan pertembungan antara MUDA dengan Pakatan Harapan (PH) dan Barisan Nasional (BN).

“Selepas bincang, MUDA buat ketetapan berdasarkan pasa konsensus parti untuk bertanding di PRN atas kekuatan sendiri,” maklum Syed Saddiq dalam sidang media khas MUDA yang turut disiarkan secara langsung di Facebook rasminya hari ini.

Jelas Syed Saddiq, keputusan itu dibuat setelah mengadakan perbincangan dengan Pakatan Harapan (PH) mengenai pengagihan kerusi.

Author

Diyana Rahip

View all posts

View all posts


Kabinet setuju pinda Perlembagaan Persekutuan berkait kerakyatan anak lahir di luar negara

PUTRAJAYA: Jemaah Menteri semalam bersetuju dengan cadangan pindaan terhadap Perlembagaan Persekutuan bagi membolehkan anak yang dilahirkan di luar negara oleh ibu warganegara Malaysia yang berkahwin dengan warga asing mendapat kerakyatan negara ini.

Perkara itu dikongsikan dalam satu kenyataan bersama hari ini oleh Menteri Dalam Negeri, Datuk Seri Saifuddin Nasution Ismail dan Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said, yang berkata Rang Undang-Undang Perlembagaan (Pindaan) 2023 itu dijangka dibentangkan dalam persidangan Parlimen kali ini setelah memenuhi kehendak undang-undang.

Mereka berkata, pindaan terhadap Perlembagaan Persekutuan itu melibatkan seksyen 1(1)(d) dan seksyen 1(1)(e) Bahagian I dalam Jadual Kedua serta Seksyen 1(b) dan Seksyen 1 (c) Bahagian II dalam jadual sama.

“Cadangan pindaan kepada Perlembagaan Persekutuan mengenai perkara ini adalah untuk menggantikan perkataan ‘bapanya’ dalam Bahagian I dan Bahagian II Jadual Kedua dengan perkataan ‘sekurang-kurangnya seorang daripada ibu bapanya’ bagi membolehkan ibu warganegara Malaysia mendapat hak seadilnya menurut Perlembagaan Persekutuan.

“Bagaimanapun pindaan yang lain berkaitan kewarganegaraan terutamanya Bahagian III akan dikaji dengan lebih terperinci oleh jawatankuasa yang ditubuhkan di bawah Kementerian Dalam Negeri (KDN) dan akan dibentangkan kepada Jemaah Menteri setelah cadangan pindaan itu dimuktamadkan dengan mengambil kira libat urus dengan semua pihak yang berkepentingan,” menurut kenyataan itu.

Kedua-dua menteri turut berkata, perkara berkenaan sejajar dengan komitmen Kerajaan Perpaduan untuk mengiktiraf kesamarataan wanita dan lelaki, menyingkirkan diskriminasi terhadap wanita di Malaysia, selain mengatasi kelemahan peruntukan kewarganegaraan yang timbul, dan menyelesaikan lambakan kes tertunggak bagi wanita yang terkesan yang memohon kewarganegaraan anak mereka.

“Kesan daripada keputusan  ini adalah anak yang lahir di luar negara sebelum atau selepas Hari Malaysia yang mana sekurang-kurangnya seorang daripada ibu bapanya adalah warganegara Malaysia, berhak mendapat kewarganegaraan melalui kuat kuasa undang Fasal (1) Perkara 14 Perlembagaan Persekutuan,” katanya.

Sementara itu, kenyataan itu turut menyebut Bahagian Hal Ehwal Undang-Undang Jabatan Perdana Menteri dan KDN mengucapkan ribuan terima kasih kepada Kerajaan Perpaduan pimpinan Perdana Menteri, Datuk Seri Anwar Ibrahim serta barisan Kabinet kerana merealisasikan komitmen negara terhadap kesaksamaan jantina dan memenuhi hak terhadap kanak-kanak. – BERNAMA


Jumlah mangsa banjir di tiga negeri menurun petang ini, lebih 42,000 berada di PPS

KUALA LUMPUR: Jumlah mangsa banjir di tiga negeri menurun sedikit dengan 42,459 orang ditempatkan di 235 pusat pemindahan sementara (PPS) setakat petang ini berbanding 42,909 orang pagi tadi.

Di JOHOR, jumlah mangsa banjir terus menyusut kepada 39,315 orang di sembilan daerah setakat 2 petang tadi berbanding 39,620 orang pada 8 pagi tadi, berikutan ramai mangsa di beberapa daerah telah pulang ke rumah.

Jawatankuasa Pengurusan Bencana Negeri (JPBN) berkata, meskipun cuaca semakin baik hampir di semua daerah, terdapat peningkatan mangsa dan pembukaan PPS baharu di Batu Pahat dan seramai 11,143 keluarga ditempatkan di 212 PPS seluruh negeri setakat ini.

“Daripada sembilan daerah, Batu Pahat yang paling terjejas dengan seramai 23,370 mangsa ditempatkan di 78 PPS; diikuti Muar dengan 4,106 orang (23 PPS) dan Segamat 3,620 orang (45 PPS),” kata jawatankuasa itu, dalam satu kenyataan, hari ini.

Angka korban akibat banjir kini enam orang termasuk kematian seorang warga emas akibat sakit tua di pusat pemindahan sementara di Yong Peng, tengah hari semalam.

Di PAHANG, Sekretariat JPBN melaporkan jumlah mangsa banjir pada tengah hari ini ialah seramai 2,538 orang, berkurangan daripada 2,684 orang yang direkodkan pagi tadi.

Penurunan mangsa melibatkan daerah Rompin iaitu 2,525 orang di 17 pusat pemindahan sementara (PPS) berbanding 2,671 orang di 18 PPS pada pagi tadi, manakala mangsa di Maran kekal 13 orang di sebuah PPS.

Di MELAKA, jumlah mangsa banjir di Jasin hanya bertambah seorang iaitu melibatkan seramai 606 mangsa daripada 162 keluarga setakat pukul 2 petang berbanding 605 mangsa daripada 161 keluarga pada 8 pagi tadi.

Sekretariat JPBN Melaka dalam satu kenyataan berkata, kesemua mangsa ditempatkan di lima PPS iaitu di PPS Sekolah Kebangsaan (SK) Batu Gajah melibatkan 211 mangsa daripada 56 keluarga; SK Parit Penghulu sebanyak 146 orang daripada 35 keluarga; SK Seri Mendapat sebanyak 88 orang daripada 22 keluarga dan SK Sungai Rambai seramai 99 orang daripada 25 keluarga.

“Sementara di SK Parit Gantong, mangsa yang ditempatkan di PPS itu melibatkan sebanyak 62 orang daripada 24 keluarga,” menurut kenyataan itu di sini, hari ini. – BERNAMA


Kanak-kanak perempuan 2 tahun korban pertama banjir Terengganu

Ketua Polis Terengganu, Datuk Rohaimi Md Isa berkata, Nur Hilwa Idris Mohd Haris Zaifan ditemukan terapung dalam parit kira-kira 20 meter dari rumah tempat mangsa dikatakan terjatuh pada kira-kira 3.40 petang tadi.

“Kejadian dikatakan berlaku ketika ibu saudara mangsa yang berada di rumah sedang bersiap-siap untuk berpindah ke pusat pemindahan sementara (PPS) kerana paras air semakin meningkat sebelum mendapati mangsa telah keluar sendiri melalui pintu dapur.

“Mangsa dikatakan terjatuh di dalam air banjir dan dihanyutkan arus dalam kejadian itu,” menurutnya dalam kenyataan hari ini.

Beliau berkata mayat mangsa telah dibawa ke Hospital Besut untuk tindakan lanjut.

Rohaimi turut mengingatkan orang ramai supaya lebih berwaspada dan berhati-hati sepanjang tempoh monsun timur laut (MTL) ini.

“Elakkan anak-anak kecil bermain air di musim banjir kerana membahayakan nyawa mereka.

“Ibu bapa dan penjaga perlu memainkan peranan agar lebih berhati-hati dan peka terhadap keselamatan anak-anak pada musim MTL ini,” kata beliau yang turut mengucapkan takziah kepada keluarga kanak-kanak itu.

Katanya keprihatinan ibu bapa amat penting supaya musibah seperti itu dapat dicegah daripada berulang. – BERNAMA


Gagal bayar hutang RM300, rumah disimbah cat merah

SEGAMAT: Polis berjaya menahan seorang lelaki kurang dari 24 jam selepas dia menyimbah cat merah di sebuah rumah di Bandar Putra, di sini.

Ketua Polis Daerah Segamat, Superintendan Ahmad Zamry Marinsah berkata, suspek berusia 25 tahun itu ditahan di sebuah premis di Taman Sutera Kampung Jawa dalam serbuan pukul 5.45 petang Isnin.

“Pihak polis menahan suspek selepas menerima laporan daripada seorang pembantu kedai makan wanita berusia 38 tahun berkaitan kejadian simbah cat merah di pintu pagar dan laluan lantai luar rumahnya di Bandar Putra, kira-kira pukul 1.30 pagi Isnin.

“Sewaktu serbuan, lelaki itu ditahan bersama barang rampasan sebuah telefon bimbit jenis OPPO, kad SIM nombor pendaftaran UMobile dan tong bekas cat merah.

“Hasil tangkapan tersebut, pihak polis dapat menyelesaikan satu kes jenayah membabitkan kes simbah cat merah serta ugutan jenayah. Siasatan awal mendapati, mangsa didakwa gagal membayar hutang sebanyak RM300 selain menyekat talian panggilan telefon suspek,” katanya dalam satu kenyataan pada Selasa.

Hasil semakan, suspek mempunyai lima rekod jenayah lampau berkaitan dadah.

Suspek yang merupakan kelindan lori direman empat hari bermula hari ini dan kes disiasat di bawah Seksyen 427/507 Kanun Keseksaan.

Author

Fazleen Safina Abd Jamil

View all posts

View all posts


Kerusi Batang Kali diisytihar kosong – Speaker DUN Selangor

SHAH ALAM: Kerusi kawasan Dewan Undangan Negeri (DUN) Batang Kali hari ini diisytiharkan kosong berkuatkuasa 28 Januari, ekoran penyandangnya, Harumaini Omar (Pejuang) tidak hadir ke sidang DUN Selangor melebihi tempoh enam bulan.

Speaker DUN Selangor, Ng Suee Lim berkata, pengisytiharan itu dilakukan mengikut peruntukan di bawah Perkara LXIX Undang-undang Tubuh Kerajaan Selangor 1959.

“Ahli Undangan Dewan Negeri (ADUN) Batang Kali, Yang Berhormat (YB) Harumaini Omar didapati tidak hadir tanpa kebenaran tuan speaker pada keseluruhan Persidangan Dewan dari 23 hingga 30 November 2022, 1 hingga 2 Disember 2022 dan 5 hingga 6 Dis 2022,” katanya dalam sidang media di sini, hari ini.

Tambahnya tiada rekod dalam Pejabat DUN Selangor dan Pejabat Speaker yang menunjukkan bahawa, Harumaini telah memohon kebenaran daripada speaker untuk tidak hadir pada Persidangan Dewan untuk tempoh berkenaan.

“Berdasarkan rekod penyata rasmi dan buku kehadiran, tarikh akhir kehadiran YB Harumaini ke persidangan dewan adalah pada 27 Julai 2022. Memandangkan tempoh enam bulan dikira bermula dari tarikh 28 Julai 2022, maka seperti yang diperuntukkan di bawah Perkara LXIX Undang-Undang Tubuh Kerajaan Selangor 1959, tempoh ketidakhadiran YB Batang Kali telah melebihi enam bulan,” katanya.

“Maka, pada menjalankan kuasa saya sebagai Speaker DUN Selangor di bawah Perkara LXIX Undang-Undang Tubuh Kerajaan Selangor 1959, saya dengan ini mengisytiharkan bahawa kerusi YB Harumaini adalah kosong berkuatkuasa dari 28 Januari 2023. Diisytiharkan di Shah Alam pada 16 Februari 2023,” katanya.

Ng berkata notis kekosongan kerusi berkenaan akan dihantar kepada Suruhanjaya Pilihan Raya (SPR) dalam masa terdekat dan Harumaini akan mengetahui berkenaan kekosongan itu melalui sidang media berkenaan pengisytiharan itu pada hari ini.

Ditanya adakah Harumaini pernah berhubung dengan pihak Speaker DUN berkenaan ketidakhadiran beliau, Ng berkata, beliau tidak menerima sebarang surat atau dihubungi oleh Harumaini.

“Kalau tidak hadir beliau kena tulis surat kepada Setiausaha DUN Selangor untuk tidak hadir kerana ada masalah atau sebagainya, perlu dimaklumkan (kepada DUN),” katanya.

Beliau menjelaskan pengisytiharan tersebut dibuat pada hari ini, selepas melalui proses yang tertib dan teratur termasuk mendapat ulasan dan nasihat  daripada kamar penasihat undang-undang negeri.

Dalam pada itu katanya, segala gaji dan elaun Harumaini akan diberi sehingga Januari dan bermula Februari ini, segala pembayaran gaji dan kebajikan beliau sebagai ADUN akan dihentikan, namun pencennya tidak terjejas.

Beliau berkata, Harumaini tidak dibenarkan untuk membuat rayuan di atas pengisytiharan itu serta dilarang hadir ke sidang DUN Selangor yang bermula pada Mac 13 depan.

Katanya pengisytiharan kekosongan itu ialah kali kedua yang dilakukan DUN Selangor.

“Kita juga ada rekod kes duluan iaitu pada 19 Januari 2011 Speaker DUN Selangor, Datuk Teng Chang Khim ketika itu mengisytiharkan kekosongan kerusi Pelabuhan Klang, yang disandang Badrul Hisham Abdullah menggunakan peruntukan yang sama, ini kes yang kedua berlaku,” katanya. – BERNAMA


Empat dipercayai tertimbus bangunan runtuh di Pulau Perhentian

BESUT: Empat warga Myanmar dipercayai tertimbus dalam runtuhan bangunan resort dalam pembinaan di Pulau Perhentian.

Ketua Balai Bomba dan Penyelamat (BBP) Besut, Mohamad Jusoh, berkata mereka menerima maklumat orang awam mengenai kejadian jam 7.34 pagi tadi.

Maklumat awal memaklumkan empat mangsa dihantar ke Klinik Pulau Perhentian sebelum dihantar ke Hospital Besut untuk rawatan lanjut.

“Empat mangsa lagi dipercayai masih tertimbus bawah runtuhan,” katanya dihubungi hari ini.

Mohamad berkata, empat anggota bomba dihantar awal ke lokasi sementara tambahan anggota akan dihantar secara berperingkat menaiki bot.

“Kami juga memohon bantuan daripada unit K9, STORM serta unit udara,” katanya. – Berita Harian

Authors

Media Variasi

View all posts

Diyana Rahip

View all posts

View all posts

View all posts


MAQIS rampas 10 tan beras import diikrar makanan haiwan

ISKANDAR PUTERI: Jabatan Perkhidmatan Kuarantin dan Pemeriksaan Malaysia (MAQIS) Johor merampas kira-kira 10 tan beras import yang diikrarkan sebagai makanan haiwan di laluan lori import, Kompleks Sultan Abu Bakar (KSAB) di sini, semalam.

MAQIS memaklumkan taktik cubaan mengelirukan pegawai bertugas dengan membawa 10 guni besar berisi produk yang dianggarkan bernilai RM50,000 tanpa sebarang dokumen sah itu, berjaya digagalkan pada 12.30 tengah hari.

“Setelah menjalankan pemeriksaan terhadap sebuah lori yang diikrarkan oleh ejen penghantaran membawa masuk makanan haiwan, pegawai menemui guni-guni besar berisi beras dibawa tanpa diikrarkan.

“Pemandu lori berusia 32 tahun telah dilepaskan setelah memberi kerjasama dan diambil rakaman percakapan, manakala kesemua beras itu akan diserahkan kepada Kawalselia Padi dan Beras (KPB) Johor untuk tindakan lanjut,” menurut MAQIS dalam satu kenyataan hari ini.

Menurut MAQIS kemasukan beras import ke negara ini adalah dikawal melalui Permit Kelulusan (AP) mengimport oleh Ketua Pengarah KPB, Kementerian Pertanian dan Keterjaminan Makanan.

Pihak MAQIS sentiasa komited menjalankan penguatkuasaan di pintu masuk bagi menjamin keselamatan keluaran pertanian ke negara ini selain memastikan syarat dan peraturan yang ditetapkan kerajaan terus dipatuhi. – BERNAMA


Bapa pelakon remaja dakwa dicabul direman

PETALING JAYA: Bapa kepada pelakon remaja perempuan yang mendakwa dirinya dicabul ditahan reman sehingga Isnin ini.

Penahanan suspek berusia 43 tahun itu dilakukan susulan laporan polis dibuat remaja berkenaan selepas dinafikan dakwaannya menjadi mangsa gangguan seksual lelaki terbabit.

Ketua Polis Daerah Subang Jaya, Asisten Komisioner Wan Azlan Wan Mamat mengesahkan, suspek ditahan di Kedah kira-kira jam 2.30 petang, semalam.

“Suspek dibawa ke Mahkamah Shah Alam untuk mendapatkan perintah reman.

“Suspek direman sehingga Isnin depan (12 Sept) untuk siasatan lanjut,” katanya dalam satu kenyataan.

Menurut kenyataan itu, pihak polis turut merampas sebuah telefon bimbit milik suspek dan dihantar ke Jabatan Forensik untuk dianalisis.

Katanya, saringan air kencing ke atas suspek bagaimanapun negatif dan tiada sebarang rekod lampau.

Kes disiasat mengikut Seksyen 354 Kanun Keseksaan kerana mencabul, Seksyen 31(1)(a) Akta Kanak Kanak 2001 kerana mengabaikan seorang kanak-kanak dan Seksyen 292 Kanun Keseksaan bagi kesalahan memiliki bahan lucah.

Terdahulu, remaja terbabit, Puteri Balqis yang juga Pelakon Wanita Terbaik (Drama) di Anugerah Televisyen Asia 2014 itu, membuat pendedahan mengejutkan menerusi satu temu bual di laman YouTube, mengenai sikap sebenar bapanya sehingga mendapat perhatian umum.

Bapa pelakon itu kemudian membuat laporan polis di Balai Polis Bandar Baharu, Kedah menafikan dakwaan berkenaan.

Bagaimanapun, remaja terbabit membuat laporan polis selepas dinafikan dakwaan berkenaan.

Author

Fhatihah Zakinan

View all posts

View all posts


Kes Hoorrey X Fest Raya: Boy Iman, pengurus syarikat fail representasi gugur pertuduhan

KUALA LUMPUR: Pelakon dan penerbit Boy Iman serta seorang pengurus syarikat sedang menyiapkan representasi bagi mengugurkan pertuduhan menipu seorang wanita berhubung urusan penjualan tapak festival Hoorrey X Fest Raya, April lalu.

Peguam Johan Ariff Salim Khan yang mewakili Boy Iman atau nama sebenarnya Noruliman A. Rahman, 43, dan Nor Azmi Jantan, 49, memaklumkan kepada mahkamah bahawa pihaknya akan memfailkan representasi kepada pihak pendakwaan dalam masa terdekat.

“Pihak kami baharu sahaja dilantik dan akan memasukkan representasi untuk kedua-dua anak guam kami. Oleh itu, kami mohon satu tarikh sebutan ditetapkan oleh mahkamah,” katanya ketika sebutan kes di hadapan Majistret Noorelynna Hanim Abd Halim, yang turut dihadiri Timbalan Pendakwa Raya Noraisyah Mohamed Zanyuin.

Sementara itu, peguam Muhamad Izhar Azmi mewakili Norazah Sahud dan Norzana Rapie @ Rafie, masing-masing berusia 51 tahun, yang turut berdepan pertuduhan sama, berkata pihaknya telah mengemukakan representasi kepada pendakwaan pada 13 Julai lalu berkaitan pertuduhan itu.

Mahkamah kemudian menetapkan 28 Ogos ini untuk sebutan kes, lapor Kosmo.

Pada 25 April lalu, Boy Iman dan tiga yang lain termasuk dua wanita didakwa menipu Siti Wardina Basir, 21, dengan memperdaya mangsa dalam penjualan tapak perniagaan (booth) atau penyewaan tapak sempena festival Hoorrey X Fest Raya di Pusat Dagangan Dunia (WTC) di sini pukul 2.34 pagi (19 April) sehingga mendorong wanita itu menyerahkan RM1,500.

Mereka didakwa mengikut Seksyen 420 Kanun Keseksaan dibaca bersama Seksyen 34 kanun sama yang memperuntukkan hukuman penjara maksimum 10 tahun dan sebat serta boleh dikenakan denda, jika sabit kesalahan.

Ketika ditemui media di luar mahkamah, Boy Iman berkata pihaknya akan ‘melawan’ untuk membuktikan dirinya tidak bersalah.

“Saya nak gugurkan (pertuduhan) sebab saya tidak bersalah, kalau saya salah lainlah. Saya ada hak, jadi saya lawan,” katanya.

Author

Media Variasi

View all posts

View all posts


Threads – Fokus kehidupan komuniti, bukan platform berita dan politik

Aplikasi terbaharu Meta, Threads tidak akan memberi fokus terhadap kandungan berita dan politik.

Perkara itu disahkan Ketua Bahagian Instagram, Adam Mosseri menerusi wawancaranya bersama wartawan The Verge, baru-baru ini.

Menurutnya, tumpuan kepada berita dan politik adalah tidak berbaloi kerana ia akan menimbulkan isu integriti, imej negatif dan juga pengawasan daripada pihak berkuasa.

Malah, Mosseri menyatakan bahawa langkah selamat itu turut diambil oleh pihak Threads dalam memastikan pengiklan tidak merasakan ia sebagai sebuah platform yang negatif untuk mengetengahkan jenama masing-masing.

Justeru, Threads akan menjadi sebuah platform perkongsian mesej pendek seakan Twitter yang berfokus kepada kehidupan seharian dalam komuniti.

Untuk rekod, lebih 70 juta akaun dibuka pengguna menerusi aplikasi Threads yang baru sahaja dilancarkan pada Khamis lalu.

Jumlah tersebut bersamaan dengan sekitar 1/5 daripada jumlah akaun pengguna Twitter.

Author

Diyana Rahip

View all posts

View all posts


Hasad dengki laris berniaga, punca suami isteri disimbah asid

CYBERJAYA: Gara-gara hasad dengki, sepasang suami isteri terpaksa menanggung derita akibat melecur disimbah sejenis cecair didakwa asid ketika berada di dalam lif Pangsapuri Laksamana Jaya, Batu Caves, di Gombak, semalam.

Kejadian itu dikongsikan menerusi satu rakaman televisyen litar tertutup (CCTV) yang dimuat naik menerusi hantaran di Facebook Khairy Adli, hari ini.

Menurut Khairy, mangsa yang juga pemilik restoran terkenal di Selayang melecur teruk di bahagian mata dan badan akibat perbuatan terbabit.

“Keluarga sahabat saya. Seminggu sebelum kejadian, kedai mangsa di bakar habis 100 total lost.

“Kemudian semalam (Rabu) mangsa di simbah asid. Mata dan badan melecur. Mohon sesiapa kenal yang buat macam ini beri maklumat,” tulisnya di Facebook.

Tambah Khairy, sahabatnya itu seringkali ditimpa musibah dek kerana ada yang dengki akan perniagaannya yang laris.

“Bukan sekali dua benda-benda macam ini jadi pada mangsa, tapi mangsa bangun dan terus dan masih berniaga, tak sangka dah sampai main bakar kedai dan simbah asid.

“Harap polis cepat buat kerja. Selayang is a hot spot for crime,” luanya dalam hantaran sama.

Author

Diyana Rahip

View all posts

View all posts


Memalukan! Kanak-kanak dirakam main alat pembesar kemaluan

UMUM mengetahui, ibu bapa sepatutnya menjadi model kepada anak-anak menerusi pengajaran yang membawa kepada kebaikan.

Namun, adakalanya kelakuan tidak senonoh segelintir ibu bapa bukan setakat memberi contoh buruk kepada kanak-kanak yang dilihat mudah terpengaruh, malah turut mengaibkan keluarga terbabit.

Terbaharu, tular sebuah video memaparkan seorang kanak-kanak bermain dengan alat pembesar kemaluan lelaki di dalam sebuah kediaman.

Kanak-kanak lelaki yang dipercayai berumur setahun lebih itu dilihat terpinga-pinga, berikutan menyangka apa yang dipegangnya merupakan alat permainan.

Difahamkan, aksi kanak-kanak tersebut dirakam oleh salah seorang daripada ibu bapanya.

Lebih memalukan, video berkenaan yang berlegar-legar di kebanyakan media sosial ketika ini tidak langsung mengaburkan muka kanak-kanak tersebut.

Tindakan membiarkan dan merakam aksi kanak-kanak yang bermain dengan peralatan digunakan oleh orang dewasa itu sekali gus mendapat kecaman orang ramai.

Ia antara lain pengguna dikenali sebagai @rafflesia2020 berkata, individu yang merakam perkara itu mungkin menganggap tindakan mereka sebagai bahan lawak, sedangkan ia akan memusnahkan masa depan kanak-kanak tersebut.

“Ya benar, pendidikan itu bermula dari rumah. Jadi, apa kau harapkan kalau ibu bapa perangai macam ni,” soalnya.

Tulis @TheUsopIbrahim: “Tu pam besarkan p***i. Aku doakan kita sebagai bapa ni tak buatlah perkara macam ni dengan anak. Hormatlah anak, hormatlah mak dia. Hormat diri sendiri. Bila tak ada rasa hormat inilah jadinya. Kena hina dan kena caci dengan masyarakat.”

Tambah @khalidayang: “Dia rasa bangga bila rakam anak main benda tu. Dia nak ajar anak dia pakai benda tu ke apa. Memalukan sebagai orang tua.”

MEDIA VARIASI ketika ini masih belum dapat memastikan tarikh dan lokasi sebenar perkara tersebut.

Author

Fazleen Safina Abd Jamil

View all posts

View all posts


F1 boleh kembali ke Sepang, jika ada tajaan korporat – Mokhzani

Dengan anggaran kos lebih RM200 juta setahun, Presiden Persatuan Permotoran Malaysia (MAM), Tan Sri Mokhzani Mahathir berkata, hasrat menganjurkan semula F1 masih dalam penelitian, apatah lagi nilai Ringgit yang tidak stabil berbanding USD.

Bagaimanapun, beliau tidak menolak kemungkinan F1 kembali ke SIC dalam masa tiga atau lima tahun akan datang, jika ada pihak korporat yang sanggup menaja kos penganjuran.

“Kita dari segi jadi tuan rumah tiada masalah, persoalannya ialah siapa yang akan bayar dan adakah kita mampu atau tidak. Saya tak tahu kosnya sekarang, tetapi pastinya lebih tinggi ketika kita berhenti (menganjur) pada 2017.

“F1 lebih popular sekarang, ia mempunyai penonton baharu selepas siri Netflix ‘Formula 1: Drive to Survive’ dan lebih banyak negara membida untuk (menganjurkan) perlumbaan itu bagi menonjolkan negara mereka,” katanya kepada pemberita selepas Rumah Terbuka Aidilfitri MAM, di sini, hari ini, yang turut dihadiri Menteri Belia dan Sukan, Hannah Yeoh.

Malaysia merupakan tuan rumah kepada perlumbaan F1 sejak 1999 sebelum kerajaan memutuskan untuk tidak lagi menjadi penganjur pada 2017 kerana nilai pulangan yang merosot.

Mokhzani berkata, meskipun enam tahun tidak menganjurkan perlumbaan itu, SIC masih dikenali dalam kalangan peminat dan pemandu F1.

“Kita dengar komen daripada pemandu-pemandu sendiri, iaitu Sepang adalah salah satu trek mencabar yang mereka mahu ada semula dalam kalendar (perlumbaan). Kami mempunyai hubungan yang baik dengan pihak penganjur, kami mengenali mereka sejak 1996 semasa kami memulakan perbincangan untuk menganjurkan perlumbaan itu, jadi hanya tunggu masa sahaja,” katanya.

Sementara itu, katanya, keutamaan MAM kini ialah memfokuskan pada pembangunan bakat akar umbi dan memastikan semua acara permotoran di negara ini dianjurkan dengan selamat demi memastikan keselamatan pelumba dan penonton.

Yeoh yang memuji usaha itu berkata lebih banyak perbincangan perlu dilakukan bersama pihak berkepentingan dan industri serta agensi penguatkuasaan untuk mengenakan langkah-langkah yang lebih ketat terhadap penganjur perlumbaan.

“Saya sudah bertemu beberapa pemegang taruh untuk sukan permotoran, saya percaya industri ini masih mempunyai banyak potensi untuk dibangunkan. Namun, kita perlu memastikan keselamatan menjadi aspek utama,” katanya kepada pemberita. – BERNAMA


Belanjawan 2024: Belia dapat RM500 menerusi STR, bantuan disalur sebelum Ramadan

KUALA LUMPUR: Golongan belia akan dijangka menerima bantuan sebanyak RM500 menerusi Sumbangan Tunai Rahmah (STR) 2024.

Perdana Menteri, Datuk Seri Anwar Ibrahim berkata, hikmah penyasaran semula subsidi membolehkan Kerajaan menambah baik dan meningkatkan pemberian tunai kepada rakyat melalui Sumbangan Tunai Rahmah (STR) sekali gus meningkatkan kadar minimum STR untuk golongan belia daripada RM350 kepada RM500.

“Pemberian STR akan memanfaat 9 juta penerima atau 60 peratus daripada penduduk dewasa Malaysia.

“Peruntukan STR meningkat sebanyak RM2 bilion atau 25 peratus iaitu daripada RM8 bilion kepada RM10 bilion manakala kadar maksimum STR juga meningkat daripada RM3,100 kepada RM3,700.

“Kadar minimum STR iaitu untuk golongan belia juga meningkat daripada RM350 kepada RM500,” katanya ketika membentangkan Rang Undang-Undang (RUU) Perbekalan 2024 atau Belanjawan 2024 di Dewan Rakyat bertemakan “Reformasi Ekonomi, Memperkasa Rakyat di sini, pada Jumaat.

Dalam pada itu, Menteri Kewangan itu turut menyatakan bayaran pertama STR untuk isi rumah yang biasanya maksimum RM300 ringgit turut meningkat kepada RM500.

“Untuk STR 2024, bayaran pertama STR dinaikkan kepada RM500 yang insya-Allah akan disalurkan sebelum Ramadan,” maklumnya.

Author

Diyana Rahip

View all posts

View all posts


Kotak makanan tidak lagi disalur melalui pusat khidmat ADUN

IPOH: Yayasan Perak tidak akan menyalurkan bantuan kotak makanan melalui pusat khidmat Ahli Dewan Undangan Negeri (ADUN) selepas menerima aduan terdapat pihak tertentu yang membungkus semula serta menampal pelekat tertera logo parti politik.

Pengurus Pentadbiran Yayasan Perak, Mohamad Hidayat Abd Halim berkata, mulai Oktober pihaknya akan mengagihkan terus kotak makanan berkenaan kepada rakyat yang memerlukan dengan bantuan pertubuhan bukan kerajaan (NGO).

Sehubungan itu katanya, dakwaan yang disebarkan di laman sosial kononnya kerajaan negeri Perak akan menghentikan pengagihan kotak makanan kepada rakyat miskin dan golongan memerlukan di kawasan yang diwakili wakil rakyat pembangkang mulai bulan hadapan adalah tidak benar.

“Yayasan Perak memandang serius pelbagai aduan yang diterima termasuk perbuatan membuka kotak dan membuat pembungkusan semula (repacking), menampal kotak dengan pelekat tertera logo parti politik, mengubah kuantiti asal bungkusan makanan serta pengagihan tidak mengikuti kuota dan tempoh ditetapkan.

“Malah, tindakan membuat pembungkusan semula atau menampal kotak dengan pelekat lain sehingga menutup label jenis-jenis makanan dan tarikh akhir penyaluran kotak makanan dikhuatiri mengakibatkan berulangnya insiden tidak diingini seperti penerima mendapat barang makanan tamat tarikh luput,” katanya dalam satu kenyataan pada Sabtu.

Mohamad Hidayat berkata, Yayasan Perak sangat mengambil berat tanggungjawab untuk memastikan setiap kotak makanan yang diagihkan kepada rakyat memerlukan adalah selamat setelah melalui proses kawalan kualiti yang ditetapkan.

Pihaknya juga komited untuk mematuhi polisi kerajaan negeri seperti ditetapkan Menteri Besar Perak, Datuk Seri Saarani Mohamad supaya penyaluran bantuan kotak makanan kepada golongan memerlukan dilakukan secara adil tanpa mengira kawasan kerajaan atau pembangkang.

“Sebagai agensi bertanggungjawab menyelaraskan program berkenaan, Yayasan Perak akan terus menyalurkan bantuan itu tanpa mengira kawasan, malah telah membuat langkah penambahbaikan bagi memastikan ia memberi manfaat secara langsung kepada golongan sasar. – Sinar Harian

Author

Media Variasi

View all posts

View all posts


Pembinaan MRSM berbayar tidak libatkan peruntukan kerajaan – Ahmad Zahid

KUALA LUMPUR: Cadangan mewujudkan Maktab Rendah Sains Mara (MRSM) berbayar kepada golongan berkemampuan tidak akan melibatkan peruntukan daripada kerajaan, menurut Timbalan Perdana Menteri, Datuk Seri Dr Ahmad Zahid Hamidi.

Beliau yang juga Menteri Kemajuan Desa dan Wilayah berkata, pelan futuristik yang sedang disusun atur Majlis Amanah Rakyat (Mara) itu akan menggunakan kaedah inisiatif pembiayaan swasta (PFI) serta kerjasama dengan institusi kewangan.

Ahmad Zahid juga memberikan jaminan MRSM berbayar berkenaan tidak akan didirikan di atas tanah MARA yang dikhususkan untuk manfaatkan rakyat miskin.

“Kita akan bekerjasama dengan beberapa pihak menggunakan jalinan pintar (smart partnership) untuk pembinaannya,” katanya pada sesi Waktu Pertanyaan-Pertanyaan Menteri (MQT) di Dewan Rakyat hari ini.

Beliau menjawab soalan tambahan Syed Saddiq Syed Abdul Rahman (PH-Muar) sama ada kerajaan akan menggunakan tanah MARA yang dikhususkan kepada rakyat miskin dan B40 bagi persekolahan anak-anak untuk golongan T20 dan M40.

Menurutnya, MRSM berbayar itu boleh dilaksanakan dengan mengambil contoh pelaksanaan Sekolah  Menengah Imtiaz Ulul Albab Melaka.

“Atas pengalaman peribadi saya, saya telah menubuhkan Sekolah Menengah Imtiaz Ulul Albab tanpa sesen pun peruntukan daripada kerajaan. Saya telah melakukannya dan sekolah itu telah berjalan selama 11 tahun,” katanya.

Dalam pada itu, Ahmad Zahid berkata, cadangan mewujudkan MRSM berbayar tersebut ekoran permintaan tinggi kemasukan ke MRSM iaitu 300 peratus daripada kapasiti sedia ada.

“Kita telah melakukan kajian kebolehlaksanaan dan mendapati ramai pelajar-pelajar berkelayakan untuk memasuki MRSM dari segi akademik tetapi tidak layak dari segi ‘bracket’ pendapatan ibu bapa mereka terutama kumpulan T20 dan M40.

“Salah satu syarat kemasukan (MRSM) ialah keutamaan kepada kumpulan B40,” katanya menambah terdapat juga terlalu banyak permintaan daripada alumni MRSM yang mahukan anak-anak mereka memasuki institusi itu.

Justeru, beliau berkata, Mara akan membuka ruang seluas-luasnya bagi anak-anak golongan berkenaan memasuki MRSM tanpa berkompromi dari segi kualiti dan kelulusan minimum akademik.

Menjawab mengenai aduan kos tersembunyi di MRSM sedia ada seperti pembelian baju bagi program tertentu di sekolah yang dibangkitkan Syed Saddiq, Timbalan Perdana Menteri berkata, beliau akan bertemu pengerusi persatuan ibu bapa dan guru MRSM bagi mencari jalan agar pelajar golongan B40 tidak terbeban dengan perkara berkenaan. – BERNAMA


Muhyiddin tolak dakwaan kononnya kerjasama Bersatu, PAS ibarat kahwin mutaah

JOHOR BAHRU: Pengerusi Perikatan Nasional (PN) Tan Sri Muhyiddin Yassin menolak dakwaan kononnya hubungan dan kerjasama antara Bersatu dan PAS dalam gabungan itu, diibaratkan seperti ‘kahwin mutaah’ (kontrak/sementara).

Sebaliknya, Presiden Bersatu itu menyifatkan jalinan kerjasama antara kedua-dua parti itu cukup baik dan rapat, memandangkan mereka merupakan pengasas kepada penubuhan gabungan tersebut.

“Kita punya jalinan kerjasama cukup kuat, sebab PAS adalah pengasas PN, lepas tu Gerakan sertai (PN), kemudian Sabah (Parti Solidariti Tanah Airku (STAR) dan Parti Maju Sabah (SAPP), tetapi pengasas ialah Bersatu dan PAS, ini (hubungan) bukan mutaah.

“Kami dari segi politik, jalinan kami cukup baik. Mereka (pihak yang mendakwa) kata begitu mungkin (kerana) sokongan kami cukup kuat,” katanya kepada pemberita selepas Program Sembang Petang Bersama Abah di Taman Sri Stulang, di sini, hari ini.

Beliau berkata demikian ketika diminta mengulas mengenai kenyataan Naib Presiden UMNO Datuk Seri Mahdzir Khalid, yang mendakwa hubungan Bersatu dan PAS dalam PN diibaratkan sebagai ‘perkahwinan mutaah’.

Mahdzir sebelum ini dilaporkan berkata hubungan Bersatu dan PAS diibaratkan sebagai perkahwinan mutaah atau sementara, dan bukan sesuatu yang menghairankan jika pemimpin kedua-kedua parti mengeluarkan kenyataan bercanggah, berhubung pendirian mereka.

Ia susulan laporan media yang memetik kenyataan Setiausaha Agung PAS, Datuk Seri Takiyuddin Hassan di Kota Bharu semalam, yang menyatakan bahawa PN yakin dapat membentuk kerajaan dengan gabungan parti lain terutama Barisan Nasional (BN) pada Pilihan Raya Umum ke-15 (PRU15).

Bagaimanapun Takiyuddin dalam satu kenyataan berasingan hari ini mendakwa, kenyataan beliau berhubung kerjasama PN dan BN selepas PRU15 telah diambil di luar konteks dan tajuk yang digunakan oleh beberapa media, telah mengelirukan pengundi.

Sementara itu, bekas perdana menteri itu mengulangi pendirian tidak akan bergabung dengan parti atau gabungan lain, bagi membentuk kerajaan seperti yang didakwa segelintir pihak.

“Kami mahu lawan atas satu platform kami sendiri iaitu PN, tidak ada hendak berbaik-baik dengan BN apa lagi dengan PH (Pakatan Harapan),” katanya yang bertanding mempertahankan kerusi Parlimen Pagoh.

Ketika diminta mengulas mengenai dakwaan Pengerusi PH, Datuk Seri Anwar Ibrahim bahawa PN parti paling kaya di Malaysia, beliau mencabar calon Parlimen Tambun itu agar menunjukkan bukti.

“Apa bukti? Kalau hendak tunjukkan akaun bank antara PN dengan PH, saya boleh tunjukkan, boleh tidak Anwar tunjukkan akaun dia?

“Kami sebuah parti baharu, kami tidak mempunyai banyak sumber, kami hanya bergantung kepada mereka yang mahu membantu kami, itu sahaja… saya cabar dia,” katanya.

Anwar dilaporkan mendakwa PN menjadi parti politik paling kaya ketika ini, berikutan banyak memperolehi projek yang bernilai bilion ringgit ketika tempoh pandemik COVID-19.

Beliau turut mendakwa Muhyiddin semasa menjadi perdana menteri ketika itu banyak mengeluarkan projek tanpa tender kepada pihak tertentu. – BERNAMA


Anwar, Rafizi diumum Presiden, Timbalan Presiden PKR sesi 2022-2025 secara rasmi

SHAH ALAM: Datuk Seri Anwar Ibrahim hari ini diumum secara rasmi sebagai Presiden PKR bagi sesi 2022-2025 pada Kongres Nasional Ke-16 parti itu selepas menang tanpa bertanding jawatan nombor satu parti pada Pemilihan PKR 2022.

Keputusan kepimpinan baharu PKR diumum Timbalan Pengerusi Jawatankuasa Pemilihan Pusat (JPP), Saiful Izham Ramli.

Bekas Ahli Parlimen Pandan Mohd Rafizi Ramli pula diumum secara rasmi dipilih sebagai Timbalan Presiden PKR, menewaskan Setiausaha Agung parti Datuk Seri Saifuddin Nasution Ismail.

Menurut laman web rasmi PKR, Mohd Rafizi meraih 59,678 undi manakala Saifuddin Nasution mendapat 43,010 undi.

Sementara itu, empat jawatan Naib Presiden PKR yang menyaksikan pertandingan 17 penjuru dimenangi Menteri Besar Selangor Datuk Seri Amiruddin Shari (46,075 undi), Ahli Parlimen Tanjong Malim Chang Lih Kang (34,939), Ahli Parlimen Setiawangsa Nik Nazmi Nik Ahmad (34,496 undi) manakala Menteri Besar Negeri Sembilan Datuk Seri Aminuddin Harun (33,230 undi).

Turut diumum adalah senarai 20 barisan baharu Majlis Pimpinan Pusat (MPP) yang dipilih oleh 2,665 perwakilan pada Kongres Nasional PKR semalam.

Berikut adalah senarai penuh Ahli Majlis Pimpinan Pusat PKR 2022-2025

Pengerusi tetap: Datuk Ahmad Kassim

Timbalan pengerusi tetap: Muhammad Mustafa Ghazanfar

Presiden: Datuk Seri Anwar Ibrahim

Timbalan presiden: Mohd Rafizi Ramli

Naib Presiden:

1.Datuk Seri Amiruddin Shari

2.Chang Lih Kang

3.Nik Nazmi Nik Ahmad

4.Datuk Seri Aminuddin Harun

Anggota MPP:

1. Maszlee Malik

2. Akmal Nasrullah Mohd Nasir

3. Datuk Romli Ishak

4. Fahmi Zainol

5. Mohd Yahya Mat Sahri

6. Nor Azrina Surip

7. Lee Chean Chung

8. Siti Aishah Shaik Ismail

9. Syed Ibrahim Syed Noh

10. Gerald Hans Isaac

11. Simon Oii Tze Min

12. Wong Chen

13. Raiyan Abdul Rahim

14. Tan Kar Hing

15. Zahir Hassan

16. David Cheong Kian Young

17. Hee Loy Sian

18. Amidi Abdul Manan

19. Elizabeth Wong Keat Ping

20. Muhammad Bakhtiar Wan Chik

– BERNAMA


Warga emas hilang kawalan, rempuh pagar SMK Convent

SUNGAI PETANI: Akibat hilang kawalan ketika memandu, seorang warga emas cedera teruk susulan merempuh pagar besi dan pondok pengawal keselamatan Sekolah Menengah Kebangsaan (SMK) Convent di Jalan Kolam Air, di sini, pagi tadi.

Mangsa, Mat Isa Ishak, 57, mengalami kecederaan tangan lantas dibawa ke Hospital Sultan Abdul Halim (HSAH) untuk rawatan.

Ketua Polis Daerah Kuala Muda, Asisten Komisioner Zaidy Che Hassan berkata, kejadian yang berlaku kira-kira pukul 10.50 pagi itu membabitkan mangsa memandu kereta jenis Toyota Corolla Altis dari Sungai Layar ke Pusat Kesihatan Daerah di sini untuk menjalani rawatan dialisis.

“Kemalangan dipercayai berlaku apabila mangsa hilang kawalan dan terbabas ke bahu jalan sebelah kiri sebelum melanggar pagar besi dan pondok pengawal keselamatan SMK Convent.

“Akibat kemalangan itu, kereta mangsa mengalami kerosakan di bahagian hadapan manakala mangsa luka pada tangan,” katanya seperti dilapor Kosmo hari ini.

Maklumnya, siasatan lanjut masih dijalankan dan kes disiasat di bawah Peraturan 10 Kaedah-kaedah Lalu Lintas Jalan 1959.

Author

Diyana Rahip

View all posts

View all posts


‘Ini buat aku ‘goosebumps’ – Rakyat terharu penumpang MRT nyanyi lagu patriotik beramai-ramai

KEMERIAHAN sambutan Hari Kebangsaan ke-66 pada Khamis, membuktikan rakyat negara ini memiliki rasa kecintaan yang tinggi terhadap tanah air mereka.

Apatah lagi, ada yang sanggup bersesak-sesak dan menanti sejak awal malam Rabu, bagi menyambut hari kemerdekaan itu yang berlangsung di Dataran Putrajaya.

Terbaharu, tular sebuah video memaparkan para penumpang perkhidmatan Transit Aliran Massa (MRT) menyanyi semula sebuah lagu patriotrik secara beramai-ramai dan harmoni.

Lagu Tanggal 31 Ogos dendangan penyanyi asal, Allahyarham Sudirman Haji Arshad itu dinyanyikan semula, ketika mereka dipercayai dalam perjalanan untuk menyambut Hari Kebangsaan di Dataran Putrajaya.

Malah, video sama turut memaparkan seorang lelaki menyanyi sambil membawa Jalur Gemilang menambahkan lagi semangat dan rasa sayang kepada Malaysia.

Menjengah ke ruangan komen, rata-rata netizen terharu dengan semangat patriotik ditunjukkan rakyat negara ini tidak kira di mana jua mereka berada.

Tulis @ninibachik: “Benda macam ini pun aku goosebumps. I love you Malaysians.”

Nor Arzianti Ahmad memberi komen: “Terbaik rakyat Malaysia!”

Tambah Lyana Latiff: “I felt emo lah. Kita kena teruskan vibes ni sampai bila-bila.”

@kakyahrosle berkata: “Terharu akak tengok vibe macam ni. Sporting semua. Syabas anak Malaysia!”

Ujar @vasantiperumal: “Bangga kan jadi warganegara Malaysia?”

Setakat ini, video yang dikongsikan oleh Darrel Noel di laman TikTok itu mendapat lebih 210,000 ribu tontonan, 25,000 tanda suka dan lebih 1,700 perkongsian.

Terdahulu, lebih 100,000 pengunjung hadir menyaksikan sambutan Hari Kebangsaan 2023 anjuran sulung Kerajaan Perpaduan di Dataran Putrajaya.

Bertemakan “Malaysia MADANI: Tekad Perpaduan Penuhi Harapan”, sambutan itu melibatkan 17,262 peserta, 67 kontinjen, 36 kumpulan pancaragam, 534 aset darat dan aset udara serta 100 ekor haiwan dalam perkhidmatan.

Perbarisan dan perarakan sambutan Hari Kebangsaan tahun ini terdiri daripada Kontinjen Kenegaraan, Perpaduan Malaysia MADANI, Ekonomi, Perbankan, Telekomunikasi, Industri Kreatif dan Penyiaran, Sukan Negara, Kesejahteraan dan Keselamatan Negara.

Author

Fazleen Safina Abd Jamil

View all posts

View all posts


MYAirline yakin dapat pelabur baharu tahun ini

SUBANG JAYA: MYAirline Sdn Bhd (MYAirline) yakin kemelut yang sedang melanda akan dapat diselesaikan tahun ini selepas syarikat penerbangan itu mendapat pelabur baharu.

Eksekutif Bertanggungjawab Sementara MYAirline, Datuk Seri Azharuddin A Rahman, berkata ketika ini pihakya sudah mendapat beberapa cadangan tunjuk minat daripada pelabur berpotensi.

Beliau berkata, langkah mendapatkan pelaburan baharu adalah penting bagi memastikan operasi MYAirline dapat diteruskan selain membolehkan pihaknya membuat bayaran balik kepada 125,000 pelanggan yang terjejas serta lebih 900 pekerja.

“Keutamaan ketika ini adalah mendapatkan pelaburan baharu bagi membolehkan operasi MYAirline diteruskan melalui Pelan Pemulihan Perkhidmatan dan Pelan Kesinambungan Perniagaan.

“Setelah itu barulah MYAirline dapat membayar semula tiket yang sudah dibeli oleh pelanggan dan membayar gaji kepada kakitangan.

“Pengutamaan semula objektif kumpulan akan dilakukan dan diumumkan setelah permodalan semula selesai,” katanya dalam sidang media khas MYAirline, hari ini.

Dalam sidang media itu juga, beliau mengakui dan memahami kekecewaan yang dialami oleh penumpang syarikat penerbangan itu.

MyAirline akui tiada pelan sokongan

“Situasi ini terjadi disebabkan kurangnya pelan sokongan di pihak kami, ditambah pula penarikan diri saat akhir pelabur,” katanya.

Azharuddin berkata, nilai pelaburan yang diperlukan MYAirline ketika ini adalah membabitkan jutaan ringgit dan terbuka untuk pemilikan 100 peratus kepentingan dalam syarikat penerbangan tambang rendah itu.

Beliau berkata, nilai pelaburan sebenar yang diperlukan tidak dapat dinyatakan ketika ini, tetapi pihaknya sedang giat dalam proses rundingan jualan.

“Siapa pelabur berpotensi tidak boleh didedahkan lagi. Namun ketika ini, Datuk Goh Hwan Hua atau Allan Goh masih pemegang saham utama.

“Selain itu kami juga sedang aktif melaksanakan perbincangan dengan pemajak pesawat untuk mengekalkan pesawat MYAirline. Kami ingin mengekalkan sembilan pesawat sedia ada,” katanya.

Sementara itu, Azharuddin berkata, pelanggan MYAirline yang terjejas perlu menghubungi customercare@myairline.my atau 03-8966 2522 bagi proses bayaran balik tiket.

Beliau berkata, ketika ini seramai 18,000 pelanggan yang terjejas sudah menghubungi MYAirline dan menyarankan semua pelanggan terjejas menghubungi segera pihaknya bagi memudahkan urusan bayaran balik.

“Jumlah bayaran balik yang perlu dibayar semula oleh MYAirline adalah sebanyak RM22 juta,” katanya.

MYAirline juga, katanya akan terus menjaga kebajikan pekerja dengan akan membayar bayaran berkanun dan gaji September sebaik permodalan diperoleh.

Beliau berkata, ketika ini tiada langkah pemberhentian kerja dilaksanakan selain pemberian cuti tanpa gaji dengan kesemua pekerja bekerja dari rumah atau dari ibu pejabat MYAirline.

“Kami juga berjumpa Kementerian Sumber Manusia untuk mengemas kini mereka perkara ini. Malah, MYAirline turut mengadakan tabung bantuan dalam kalangan kami untuk kepada pekerja yang memerlukan bantuan,” katanya.

Ketika ditanya sama beliau yang akan menerajui MYAirline, Azharuddin berkata tugasnya hanya bagi memulihkan situasi semasa syarikat penerbangan itu.

Beliau berkata, ketika ini adalah menjadi tanggungjawabnya untuk memastikan Pelan Pemulihan Perkhidmatan dan Pelan Kesinambungan Perniagaan terlaksana.

“Saya bertanggungjawab untuk pastikan pelan yang dirancang berjaya selepas Ketua Pegawai Eksekutif (CEO) sementara, Stuart Cross meletak jawatan. Kami yakin pelan pemulihan dan permodalan akan dapat dilaksanakan,” katanya.

Sebelum ini, CEO MYAirline, Rayner Teo telah meletak jawatan berkuat kuasa 7 Oktober 2023 dan tempatnya itu digantikan oleh Cross, Ketua Pegawai Operasi yang memikul tanggungjawab sebagai CEO sementara.

Mengenai langkah seterusnya yang akan diambil oleh MYAirline selepas Menteri Pengangkutan, Anthony Loke mengumumkan lesen syarikat itu digantung untuk sementara waktu, Azharuddin berkata pihaknya masih tidak mendapat notis rasmi mengenai perkara itu.

“Kami masih tidak mendapat secara rasmi. Lesen MYAirline hanya akan berakhir pertengahan November,” katanya. – Berita Harian

Authors

Media Variasi

View all posts

Diyana Rahip

View all posts

View all posts

View all posts


WhatsApp jana ‘sticker’ AI gambarkan rakyat Palestin pengganas

SOKONGAN Amerika Syarikat (AS) yang tidak berbelah bahagi terhadap jenayah negara haram Israel ke atas Palestin semakin kuat menerusi kecerdasan buatan (AI) di aplikasi WhatsApp.

Dalam ciri yang diumumkan baru-baru ini, platform milik Meta yang berpangkalan di AS itu membenarkan pengguna menjana imej pelekat seperti kartun dan objek untuk menghantar objek.

Ciri AI yang belum tersedia untuk semua pengguna itu antara lain mencipta imej seorang kanak-kanak lelaki atau lelaki dewasa bersenjata yang menggambarkan rakyat Palestin sebagai pengganas.

Menurut laporan The Guardian, hasil carian kanak-kanak Palestin memaparkan pelekat kanak-kanak lelaki memegang senjata api dan memakai kopiah.

Malah, carian imej Pergerakan Perjuangan Islam Palestin (Hamas) tidak menemukan sebarang pelekat dan memberi mesej kepada pengguna untuk ‘Cuba Lagi’.

Sementara itu, pencarian kanak-kanak Israel pula memaparkan imej kanak-kanak tersenyum dan bermain bola sepak serta tiada satu pun pelekat memaparkan mereka membawa senjata api.

Bukan itu sahaja, hasil carian tentera Israel atau ‘pasukan pertahan Israel’ tidak langsung menghasilkan pelekat dengan senjata api.

“Pencarian kanak-kanak Israel menghasilkan kartun kanak-kanak bermain bola sepak dan membaca.

“Bagi pencarian ‘tentera Israel’, AI mencipta imej tentera tersenyum dan berdoa serta tiada senjata api terlibat,” menurut The Guardian.

Mengulas mengenai laporan The Guardian, senator Australia, Mehreen Faruqi menyeru pesuruhjaya e-keselamatan negara itu untuk menyiasat imej perkauman dan Islamofobia yang dihasilkan oleh Meta.

“Imej AI kanak-kanak Palestin yang memegang senjata di WhatsApp adalah gambaran menakutkan tentang kriteria perkauman dan Islamofobia yang dimasukkan ke dalam algoritma.

“Berapa banyak lagi ‘bugs‘ perkauman yang perlu didedahkan sebelum tindakan serius diambil? Kerosakan sudah berlaku dan Meta mesti bertanggungjawab,” kata Mehreen dalam kenyataan di e-mel.

Meta mendapat kecaman teruk daripada kebanyakan pengguna Facebook dan Instagram, yang dilihat menyokong kekejaman Israel terhadap Genting Gaza yang dikepung sejak 7 Oktober lalu.

Serangan berterusan Israel setakat ini meragut lebih 9,500 nyawa manakala lebih 26,000 individu yang kebanyakannya wanita, kanak-kanak serta warga emas turut tercedera.

Pengguna menyifatkan bahawa Meta menguatkuasakan dasar berat sebelah ketika membuat penapisan berhubung Israel dan Palestin.

Author

Fazleen Safina Abd Jamil

View all posts

View all posts


Anak mohon doakan Salahuddin

ALOR SETAR: “Saya mohon semua agar terus mendoakan keadaan ayah saya,” demikian permintaan Siti Fatihah, anak kepada Menteri Perdagangan Dalam Negeri dan Kos Sara Hidup (KPDN), Datuk Seri Salahuddin Ayub yang kini masih dalam jagaan dan pemantauan rapi di Hospital Sultanah Bahiyah (HSB) di sini.

Menurut Siti Fatihah dalam satu kenyataan hari ini, atas nasihat doktor, pihak keluarga mohon supaya diberikan ruang kepada keluarga sahaja untuk datang melawat.

“Bagi pihak keluarga, kami menghargai segala sokongan dan doa,” katanya.

Media sebelum ini melaporkan, Salahuddin disahkan mengalami pendarahan otak oleh doktor pakar dan menjalani pembedahan di HSB, di sini. – Harian Metro

Author

Media Variasi

View all posts

View all posts


Syed Saddiq dakwa peruntukan ditarik balik lepas jadi pembangkang

CYBERJAYA: Ahli Parlimen Muar, Syed Saddiq Syed Abdul Rahman mendakwa kerajaan telah menarik balik peruntukan kepadanya sebaik sahaja beliau tidak lagi bersama Kerajaan Perpaduan.

Syed Saddiq menerusi hantaran di Facebooknya memaklumkan beliau sendiri mendapat pengesahan itu daripada Unit Penyelarasan Pelaksanaan (ICU).

“Dalam bab ini, saya dapat pengesahan daripada pihak ICU (Unit Penyelarasan Pelaksanaan), sebaik saja saya berada di blok ini peruntukan telah ditarik dan dikosongkan.

“Persoalan sama kepada semua Ahli Parlimen pembangkang, yang saya yakin sampai hari ini tidak dapat peruntukan.

“Dalam RM3.8 juta yang semua Ahli Parlimen kerajaan dapat, RM2 juta boleh diperuntukkan untuk bina dewan, baik pulih sekolah dan bantu orang susah.

“Jangan nak tuduh. Persoalannya, kenapa Ahli Parlimen kerajaan boleh dapat RM4 juta, pembangkang dapat RM0. Jawab kepada rakyat,” katanya.

Author

Nurul Ain Japri

View all posts

View all posts


Ramesh Rao dakwa Mahathir punca orang benci Anwar, DAP

PUTRAJAYA: Pegawai khas kepada Timbalan Perdana Menteri Ahmad Zahid Hamidi, Ramesh Rao mendakwa Tun Dr Mahathir Mohamad punca orang ramai benci Datuk Seri Anwar Ibrahim dan DAP.

Beliau turut menasihati rakan-rakan politik lain mengubah pandangan kerana kebencian lama ditanam berpunca dari Mahathir.

“Mahathirlah yang menghasut kami untuk membenci Anwar dan DAP.

“Tapi hari ini, apabila kebenaran terbongkar, sebagai manusia saya harus memohon maaf kepada Anwar. I’m sorry, sir, ” katanya dalam video yang disiarkan di saluran Youtube Minda Prihatin.

Ramesh membuat permohonan maaf secara terbuka kepada Anwar ke atas segala “keterlanjuran kata-kata dan kebiadabannya” terhadap perdana menteri itu.

Ramesh merupakan pemimpin NGO pro-BN yang lantang mengkritik Anwar pada masa lalu.

Semalam, dia mula menjalankan tugas sebagai pegawai khas Zahid untuk hal ehwal masyarakat India.

“Setelah meneliti hala tuju kerajaan perpaduan ini, saya ingin memohon maaf secara terbuka kepada Datuk Seri Anwar Ibrahim kerana keterlanjuran kata-kata dan kebiadaban saya terhadapnya pada masa lalu.

“Saya langsung tak terfikir kebijaksanaan Anwar dalam bagaimana dia nak bina semula negara ini. Saya memang cukup terharu melihat perancangan yang dia telah sediakan untuk Malaysia.

“Terbukti sejak dia menjadi perdana menteri, ringgit semakin kukuh, pelabur mula masuk, dunia memuji Anwar Ibrahim,” katanya.

Ramesh malah menyifatkan Anwar sebagai “anugerah tuhan” dan berkata negara kerugian kerana dia tidak menjadi perdana menteri lebih awal.

Dia turut menggesa rakan-rakannya yang lain yang sebelum ini menentang Anwar agar mengubah pendirian mereka, serta menyalahkan Mahathir atas “kebencian” mereka terhadap Anwar dan DAP.

Ramesh mula mendapat perhatian ketika pentadbiran Najib Razak sebagai pemimpin NGO Pertubuhan Minda dan Sosial Prihatin (PMSP) yang sering mmembuat aporan polis terhadap pengkritik kerajaan.

Dia juga terlibat mendakwa Anwar melakukan liwat pada 2020, apabila mengaku telah memujuk individu yang didakwa menjadi mangsa untuk membuat akuan berkanun (SD) berkenaan dakwaan itu.

Dia juga menganjurkan sidang media untuk balu kepada penyiasat persendirian P Balasubramaniam, A Santamil Selvi untuk memohon maaf kepada Najib dan isterinya, Rosmah Mansor.

Author

Tun Puteh Wanti

View all posts

View all posts


Lebih 4,000 mahasiswa serbu Anwar di Uniten

CYBERJAYA: Kemunculan Perdana Menteri, Datuk Seri Anwar Ibrahim di sekitar Universiti Tenaga Nasional (Uniten) hari ini nyata menjadi tumpuan sehingga hampir 4,000 jemaah terdiri daripada mahasiswa dan kakitangan universiti hadir mengimarahkan solat Jumaat di masjid Uniten, hari ini.

Solat Jumaat itu turut disertai Menteri Sumber Asli, Alam Sekitar dan Perubahan Iklim, Nik Nazmi Nik Ahmad; Ketua Pegawai Eksekutif Tenaga Nasional Berhad, Datuk Ir. Baharin Din dan Naib Canselor Uniten, Prof. Ir. Dr. Noor Azuan Abu Osman.

Anwar dilaporkan tiba di Uniten kira-kira pukul 1 petang tadi.

Beliau beramah mesra bersama kakitangan dan mahasiswa sekali gus menikmati makan tengah hari bersama-sama mereka dengan hidangan sup tulang dengan nasi putih di Medan Selera UPTEN, Kajang, lapor Kosmo.

Usai makan tengah hari, Anwar menunaikan solat Jumaat di Masjid Universiti Tenaga Nasional yang diimamkan pelajar tahfiz Uniten, Muhammad Fadzreen Muhamad Fadzil dan khutbah disampaikan pensyarah tahfiz, Amaluddin Arshad berjudul ‘Tauliah Mengajar Suatu Keperluan’.

Author

Diyana Rahip

View all posts

View all posts


Kembalikan kegemilangan bola sepak Perlis antara manifesto PN Perlis

KANGAR: Usaha mengembalikan semula kegemilangan pasukan bola sepak Perlis akan menjadi satu daripada manifesto Perikatan Nasional (PN) Perlis pada Pilihan Raya Umum ke-15 (PRU15), kata Timbalan Pengerusinya, Abu Bakar Hamzah.

“Sebelum ini, pasukan bola sepak negeri Perlis pernah menjuarai Piala Malaysia dua kali pada 2004 dan 2006, jadi kita ingin kembalikan semula detik nostalgia kegemilangan pasukan Singa Utara kepada rakyat negeri ini setelah sekian lama mengalami kejatuhan,” katanya.

Beliau berkata demikian kepada pemberita selepas menghadiri Program Gegar Anak Muda Perlis (Gema Perlis Baharu) di Denai Larian, Pengkalan Asam di sini hari ini.

Dalam pada itu, Abu Bakar yang juga Pengerusi Bersatu Perlis berkata PN Perlis akan mengumumkan nama calon bagi kerusi Dewan Undangan Negeri (DUN) pada 2 Nov ini.

“PN Perlis akan bertanding di semua 15 kerusi DUN iaitu sembilan kerusi bagi calon PAS dan enam kerusi untuk Bersatu,” katanya.

Beliau berkata, bagi peringkat Parlimen, PAS akan bertanding di dua kerusi iaitu Padang Besar dan Arau manakala Bersatu di Kangar.

Sementara itu, Ketua Dewan Pemuda PAS Perlis, Asrul Aimran Abd Jalil berkata, PAS akan memperkasakan penggunaan media sosial sebagai ‘senjata’ baharu bagi menarik pengundi khususnya golongan muda pada PRU15 selain mengekalkan kaedah konvensional iaitu ceramah politik.

Ketua Pemuda PN Negeri Perlis itu berkata, PAS juga tidak lagi memberi tumpuan kepada ceramah secara besar-besaran sebaliknya akan menganjurkan kempen dalam bentuk skala kecil bagi memberi tumpuan mengikut bahagian atau kawasan.

“PN Perlis telah memilih cogan kata ‘Perlis Baharu’ bagi mendekati generasi muda dalam media sosial seperti Tik Tok, Facebook, Instagram dan juga Twitter,” katanya kepada pemberita pada majlis sama.

Asrul Aimran berkata selain media sosial, PN Perlis juga menganjurkan program sukan dan juga mengedar ‘Kad Keluar Mengundi’ sebagai sentuhan pertama mendekati golongan muda di negeri ini. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Usaha atasi masalah kehadiran murid, jadikan SK Kanchong Darat 10 sekolah terbaik dunia

BANTING: Niat ikhlas para guru Sekolah Kebangsaan (SK) Kanchong Darat, di sini yang mengadakan program untuk menarik minat murid datang ke sekolah, berjaya mendapat pengiktirafan antarabangsa apabila tersenarai antara 10 sekolah terbaik dunia dalam kategori ‘Supporting Healthy Lives Category’.

Guru Besar Sekolah Kebangsaan (SK) Kanchong Darat, Rozanah Abd Razak berkata, pihaknya bersyukur program yang diusahakan hampir empat tahun lalu yang mahu memperbaiki tahap kehadiran para murid di sekolah tersebut berjaya membuahkan hasil sehingga diiktiraf setinggi itu.

Beliau berkata, program ‘Minda Sihat, Warga Sihat’ (Great Mind, Healty Citizen) itu yang mewajibkan setiap pelajarnya untuk turut serta, meliputi lima aspek iaitu jasmani, emosi, rohani, intelek dan sahsiah.

”Melalui program itu juga, berjaya membantu menaikkan semangat murid-murid terutamanya selepas pandemik COVID-19, kerana para guru lihat mereka kurang bermotivasi untuk datang ke sekolah, selain mereka dilihat semakin malas.

“Oleh itu, kami wujudkan permainan ‘lompat tali’ (salah satu aspek) yang dilihat sangat mendapat sambutan dalam kalangan murid. Kami juga memberi kebenaran mereka untuk bermain lompat tali pada waktu rehat dan selepas sekolah, Alhamdulilah, kehadiran murid-murid hari ini sangat memberangsangkan,” katanya ketika ditemui selepas Karnival Perpaduan MADANI 2023 Sempena ‘Top 10 World’s Best School Prizes’ di sekolah tersebut, hari ini.

Katanya, melalui program itu juga ada dalam kalangan murid yang berjaya keluar daripada kelompok obesiti seterusnya meningkatkan tahap kecergasan mereka..

Selain SK Kanchong Darat, SK Seri Permai di Bayan Baru, Pulau Pinang, turut tersenarai dalam kedudukan sepuluh teratas anugerah sekolah terbaik dunia bagi kategori berbeza.

Kedua-dua sekolah tersebut berpeluang memenangi sebahagian daripada hadiah keseluruhan AS$250,000 (RM1.16 juta), untuk dikongsi sama rata bersama lima pemenang, dengan masing-masing menerima AS$50,000 (RM231,300).

Sementara itu, pelajar Tahun Lima SK Kanchong Darat, Nur Khalisah Mohamad Rafi berkata program tersebut membuatkan beliau sangat teruja untuk datang ke sekolah pada setiap hari.

“Seronok nak pergi sekolah, bila masa lapang cikgu benarkan kami main (lompat tali) dengan kawan-kawan. Dulu saya seorang yang sangat pemalu, lepas sertai program sekolah ini, saya semakin ok,” katanya.

Bagi bekas pelajar sekolah berkenaan, Muhammad Ammar Zaquan Rizal Efendi, 13, berkata walaupun tidak lagi bersekolah di situ, beliau masih bergerak aktif bersama guru-guru SK Kanchong Darat mempromosi sukan lompat tali di kawasan daerah Banting.

“Dulu, saya langsung tidak aktif dan tiada kawan di sekolah, walaupun sekolah ini hebat dalam sukan bola baling, boling dan olahraga, tetapi saya tidak terlibat.

“Namun apabila sekolah mewajibkan program ini kepada semua pelajar, saya mulai sedar akan minat saya. Sejak dari situ, saya semakin menonjol di sekolah (mewakili sekolah dalam sukan lompat tali) dan pelajar-pelajar juga mula mengenali saya,” katanya.

Dalam pada itu, Menteri Pendidikan Fadhlina Sidek memberi pujian kepada SK Kanchong Darat kerana berjaya sampai ke peringkat tersebut.

“Menang atau kalah itu bukan soalnya, walaupun sekolah ini kecil, mereka buktikan mereka boleh pergi ke peringkat dunia. Tiada murid terpinggir nak pergi ke peringkat dunia, kita akan terus bagi sokongan,” katanya.

Beliau berharap program yang menjurus kepada ‘’gaya hidup sihat’ ini dapat diperluaskan ke sekolah-sekolah lain di dalam negara ini.

“Saya tekankan tadi selain daripada pengiktirafan di peringkat dunia ini, sebenarnya kita dapat lihat ada banyak lagi potensi-potensi yang hadir. Impak dari program ini termasuk kehadiran kanak-kanak ke sekolah, perkembangan sahsiah mereka, akademik mereka dan pastinya juga aktiviti menjurus kepada gaya hidup sihat,” katanya. – BERNAMA


Sultanah Kelantan terima menghadap pertubuhan PKDK

KOTA BHARU: Sultanah Kelantan Nur Diana Petra Abdullah pada Selasa  berkenan menerima menghadap rombongan Pertubuhan Kerabat D’Raja Kelantan (PKDK) di Istana Negeri Kubang Kerian, di sini.

Unit Media Pejabat Sultan Kelantan dalam satu hantaran di laman Facebook memaklumkan rombongan beberapa ahli pertubuhan PKDK itu diketuai oleh Presidennya Tengku Ramizan Tengku Abdul Aziz.

Turut hadir Tengku Sri Kelantan D’ Raja Kelantan Datuk Seri Raja Rezza Shah, Tengku Kaya Perkasa Datuk Dr Tengku Mohamed Faziharudean Tengku Feissal dan pegawai-pegawai Istana Kelantan.

Sultanah Nur Diana Petra turut berkenan mengurniakan cenderamata kenangan kepada semua ahli rombongan pada majlis itu.

Sebagai rekod, ini merupakan kemunculan pertama Sultanah Nur Diana Petra di Istana Negeri selepas Sultan Kelantan Sultan Muhammad V berkenan mengisytiharkan isteri baginda sebagai Sultanah Kelantan pada 2 Ogos lepas. – BERNAMA


‘Jangan camping, jangan pergi Genting!’ – Netizen cadang cuti Deepavali duduk di rumah sebab…

KENYATAAN yang dikeluarkan Jabatan Meteorologi Malaysia (MetMalaysia) meramalkan musim tengkujuh bermula Sabtu ini nyata membuatkan orang ramai lebih bersiap siaga.

Malah, topik berkaitan cuaca yang kini tidak menentu di seluruh Malaysia turut menjadi bualan hangat warga net sehingga ada sebilangan pihak yang lantang menyuarakan keprihatinan mereka.

Lebih menjadi kebimbangan apabila sambutan perayaan Deepavali akan disambut pada hujung minggu ini iaitu pada Ahad ini, sekali gus  memberi ‘cuti panjang’ kepada seluruh warga Malaysia.

Justeru, rata-rata warga net di aplikasi X tampil menyatakan keprihatinan mereka menerusi pesanan khas selaku langkah berjaga-jaga menempuh musim tengkujuh ini.

Antara yang menjadi perhatian adalah pesanan supaya orang ramai tidak melakukan sebarang aktiviti luar seperti mendaki gunung serta bercuti di kawasan tinggi seperti di Genting Highlands.

PSA : JANGAN PERGI CAMPING DEKAT LERENG BUKIT. JANGAN PERGI MANDI SUNGAI. JANGAN PERGI GENTING HIGHLANDS. SEBARKAN! https://t.co/VTRQ0dmWaD

— niskaynis (@kkkkayy11) November 7, 2023

“Cameron Highlands too! Ye tahu seronok sejuk musim hujan tapi jalan nak ke sana tu taciodddd,” tulis seorang pengguna aplikasi X di ruangan komen.

Dalam pada itu, ada juga netizen yang menasihatkan orang ramai supaya elak beriadah di kawasan sungai dan air terjun kerana bimbang akan isu kepala air.

“Jangan mai mandi sungai kt uluyam/batang kali/kuala kubu/serendah. Hari hari hujan lebat kat sana. Tolong ek jangan mai mandi sungai,” pesan seorang netizen.

Pada masa sama, ada juga yang berseloroh memberi cadangan supaya luangkan cuti hujung minggu ini di kediaman sendiri.

“Cuti weekend ni buat aktiviti kt rumah jer.. cuci2.. kemas2.. makan2.. pasang khemah depan rumah..santai-santai,” cadang seorang netizen.

“Duduk di rumah, makan muruku & layan movie Tamil lakonan Rajinitkan,” seloroh warga net.

Justeru, tidak kira dimanapun anda berada utamakan keselamatan dan hati-hati memandu di jalan raya khususnya  di kawasan berpotensi banjir.

Author

Diyana Rahip

View all posts

View all posts


Harta benda rosak teruk susulan ribut, hujan lebat di Johor Bahru, Iskandar Puteri

JOHOR BAHRU: Sejumlah rumah, kedai serta harta benda seperti kereta dilaporkan rosak teruk susulan ribut dan hujan lebat yang melanda Johor Bahru dan Iskandar Puteri, petang tadi.

Tinjauan Bernama mendapati antara yang terjejas ialah beberapa rumah penduduk di Kampung Pasir, di sini, yang bukan sahaja menyaksikan bumbung rumah tercabut malah turut dilanda banjir kilat.

Salah seorang penduduk kampung ,Hishamudin Ma’in, 48, menggambarkan kejadian yang berlaku kira-kira 3.30 petang itu seperti puting beliung, yang hanya reda kira-kira dua jam kemudian.

“Macam puting beliung petang tadi dengan angin yang sangat kuat, rumah saya sendiri bumbung teralih.

“Lihat ke luar tingkap langit sangat gelap dan kita tidak boleh nampak apa-apa sebab angin kuat,” katanya ketika ditemui di lokasi kejadian, di sini.

Bapa kepada lima cahaya mata itu berkata, penduduk di kampungnya itu sudah terbiasa dengan banjir kilat namun ini merupakan kali pertama ribut berlaku di kawasan itu.

Sementara itu, Zanariah Jaafar, 44, pula berkata tempat meletakkan kenderaan dan bumbung rumahnya musnah akibat ribut sementara air banjir kilat berada kira-kira di paras lutut.

“Kereta saya juga alami sedikit kerosakan. Bagaimanapun saya lega kerana tiada kecederaan dialami ahli keluarga, tetapi agak mengejutkan juga kerana sebelum ini banjir kilat sahaja, tetapi kali ini disertai ribut pula,” kata ibu kepada dua cahaya mata itu.

Sementara itu, Komander Operasi Balai Bomba dan Penyelamat Skudai, PBK II Faisal Ismail menerusi satu kenyataan berkata, sebanyak tiga buah kereta dihempap sebatang pokok akibat ribut di Simpang Empat, Taman Ungku Tun Aminah, di sini.

Bagaimanapun, kejadian pada jam 3.12 petang itu tidak melibatkan sebarang kecederaan dan kesemua mangsa sempat keluar daripada kereta masing-masing.

“Pihak bomba bertindak memotong pokok dengan menggunakan dua unit gergaji sehingga selesai (bagi mengalihkan pokok dan kereta) dan operasi tamat pada jam 5.40 petang,” katanya. – BERNAMA


Jamal syukur dibebaskan dari pendakwaan politik

AMPANG: Ketua UMNO Bahagian Sungai Besar, Datuk Seri Jamal Md Yunos meluahkan rasa syukur setelah dilepaskan dan dibebaskan daripada dua pertuduhan memuat naik video dengan kenyataan jelik di laman Facebook, dua tahun lalu.

Menerusi kenyataannya sebelum ini, beliau menggesa Bukit Aman menyiasat kekayaan yang dimiliki oleh bekas Ketua Polis Selangor, Datuk Seri Abdul Samah Mat.

Jamal ketika itu tidak menolak kemungkinan Abdul Samah terlibat dalam melindungi taukeh-taukeh yang menjalankan operasi premis perjudian haram di sekitar Ampang sejak 2015.

Bagaimananapun beliau yakin jika ini zaman Pakatan Harapan (PH), proses perbicaraan mungkin lebih panjang.

“Setelah perbicaraan dan peringkat pendakwaan hari ini menunjukkan tiada prima facie bagi pendakwaan.

“Alhamdulillah kita menjalankan perbicaraan setelah hujahan pun sudah difailkan di mahkamah, kes ini dilepas dan dibebaskan.

“Jadi saya percaya pertuduhan tersebut adalah satu pertuduhan yang tidak sesuai dan ianya bersifat politik.

“Saya yakin jika hari ini PH memerintah negara, saya yakin keputusannya tidak akan memihak kepada saya kerana saya berada di pihak yang benar.

“Sudah semestinya bagi saya perkara itu benar dilakukan, saya bukan merompak, bukan menyamun, rasuah, hanya sebagai rakyat Malaysia yang bertanggungjawab untuk kebaikan negara dan rakyat,” katanya kepada media di pekarangan Mahkamah Ampang hari ini.

Hakim Mahkamah Sesyen Wan Mohd Norisham Wan Yaakob memutuskan demikian selepas mendapati pihak pendakwaan gagal membuktikan kes prima facie terhadap Jamal di akhir kes pendakwaan.

Pertuduhan mengikut Seksyen 233 (1) (a) Akta Suruhanjaya Komunikasi dan Multimedia Malaysia 1998 (Akta 588) dan boleh dihukum di bawah Seksyen 233 (3) akta yang sama, yang memperuntukkan denda maksimum RM50,000 atau penjara tidak melebihi satu tahun atau kedua-duanya.

Pendakwaan dikendalikan Timbalan Pendakwa Raya Aiza Ali Raman manakala peguam Mohd Hafizuddin Khan Norkhan mewakili Jamal.

Pihak pendakwaan menutup kesnya pada Julai lalu selepas mengemukakan tiga saksi sepanjang perbicaraan yang bermula Mei tahun lalu.

Author

Tun Puteh Wanti

View all posts

View all posts


Jom ‘pekena’ cendol di Cendolday Cafe!

PEMINAT pencuci mulut seperti cendol dan Ais Batu Campur (ABC) pasti mencari destinasi untuk menikmati aneka jenis cendol dan ABC yang sedap dihujung minggu.

Justeru, bagi anda yang ingin merasai pelbagai jenis cendol menarik, anda disarankan untuk berkunjung ke Cendolday Cafe di Sepang.

Kafe berkenaan mula beroperasi sejak tahun 2017 di Taman Seroja, Bandar Baru Salak Tinggi, Sepang.

Dengan kehadiran pelanggan yang memberangsangkan, Cendolday Cafe semakin berkembang dengan pembukaan cawangan kedua di Kota Warisan, Sepang sejak dua tahun yang lalu.

Cafe yang menyajikan beberapa jenis menu cendol ini pasti membuatkan anda terliur saat melihat kesemua jenis cendol yang ada disini.

Antara pilihan cendol yang menjadi pilihan utama para pelanggan adalah cendol pulut, cendol ais krim dan cendol manga.

Cendol durian turut menjadi kegemaran ramai kerana disajikan menggunakan durian D-24.

Selain cendol, kafe ini turut menawarkan hidangan lain seperti Nasi Ayam Gepuk, Nasi Ayam Penyet dan Nasi Ayam Semur.

Ketiga-tiga menu sajian ini dihidangkan bersama sambal yang ‘membara’ dan enak.

Selain itu, Cendolday Cafe turut menyediakan khidmat katering untuk majlis-majlis keramaian seperti kenduri kahwin dan jamuan Hari Raya Aidilfitri.

Waktu operasi: Selasa hingga Ahad (10:00 pagi hingga 6:30 petang)

Waze: Cendolday Cafe atau Cendolday Kota Warisan

No. Tel : +60 17-224 0688 (Adib)

Author

Muhammad Nor Fadzly Mahat

View all posts

View all posts


Google, Boeing berhasrat kembangkan operasi di Malaysia

CYBERJAYA: Empat syarikat gergasi iaitu Google, Boeing, Medtronic dan Siemens Healthineers menyatakan hasrat untuk mengembangkan operasi dan perniagaan mereka di Malaysia.

Perdana Menteri, Datuk Seri Anwar Ibrahim berkata, perkara itu dinyatakan oleh syarikat tersebut kepada beliau dalam pertemuan di New York, Amerika Syarikat (AS).

“Kerajaan Perpaduan akan memudahcara serta menggalak pelaburan dalam memastikan Malaysia terus menjadi destinasi pelaburan pilihan di rantau Asia Tenggara,” katanya dalam satu hantaran di Facebook hari ini.

Anwar yang juga Menteri Kewangan berkata, beliau turut mengadakan perjumpaan bersama ahli ekonomi terkenal yang juga pemenang Anugerah Peringatan Nobel dalam bidang ekonomi, Profesor Joseph Stiglitz daripada Universiti Columbia.

Menurutnya, mereka bertukar-tukar pandangan terkait keperluan ekonomi negara membangun diberi peluang yang lebih saksama khususnya di dalam persekitaran ekonomi dunia yang semakin mencabar.

Anwar berkata, beliau dan Stiglitz turut berbincang mengenai langkah dan strategi yang boleh dilaksana untuk meningkatkan pendapatan dan membasmi kemiskinan dan dalam masa yang sama memastikan kemapanan.

“Pendidikan yang lebih menyeluruh juga perlu diberi tumpuan, demi bina jati diri dan sahsiah generasi masa hadapan. Idea perbincangan akan dimanfaat dan dicambah untuk mempertingkatkan potensi ekonomi negara,” katanya.

Perbincangan tersebut turut disertai oleh Menteri Pelaburan, Perdagangan & Industri, Tengku Datuk Seri Zafrul Aziz; Menteri Kesihatan, Dr Zaliha Mustafa; Menteri Luar Negeri, Datuk Seri Zamabry Kadir serta wakil agensi dari MIDA dan Matrade.

Author

Taufik Asmady Abdul Aziz

View all posts

View all posts


Kertas siasatan dokumen penghakiman Najib, Rosmah bocor dikembali kepada polis

KUALA LUMPUR: Kertas siasatan kes kebocoran dokumen penghakiman membabitkan bekas Perdana Menteri Datuk Seri Najib Tun Razak dan isterinya Datin Seri Rosmah Mansor, telah dikembalikan semula kepada polis bagi mendapatkan beberapa penjelasan.

Ketua Polis Kuala Lumpur Datuk Azmi Abu Kassim berkata kali pertama kertas siasatan itu dirujuk kepada Timbalan Pendakwa Raya pada 30 Ogos lepas dan kemudian kertas siasatan kes Najib dirujuk sekali lagi pada 5 Sept, namun dikembalikan semula bagi melengkapkan beberapa butiran yang diperlukan.

“Kami sedaya upaya cuba melengkapkan kertas siasatan itu dengan segera, setelah mendapat nasihat daripada Timbalan Pendakwa Raya dan fokus kami ke arah itu.

“Kami akan merujuk semula kertas siasatan berkenaan kepada Timbalan Pendakwa Raya sebaik selesai mendapatkan beberapa butiran yang diperlukan,” katanya pada sidang media di Ibu Pejabat Polis Kontinjen Kuala Lumpur di sini hari ini.

Beliau berkata seramai 27 individu telah dipanggil dan direkodkan keterangan melibatkan 17 individu, bagi kes kebocoran dokumen penghakiman Najib manakala 10 lagi bagi kes Rosmah.

Pada 27 Ogos lepas, Pejabat Ketua Pendaftar Mahkamah Persekutuan Malaysia membuat laporan polis berhubung laporan sebuah portal berita berkaitan dokumen berkenaan.

Dalam perkembangan berasingan, Azmi berkata kertas siasatan kes Timbalan Presiden PKR Rafizi Ramli yang didakwa memfitnah Menteri di Jabatan Perdana Menteri (Tugas-tugas Khas) Datuk Dr Abd Latiff Ahmad berhubung projek kapal tempur pesisir (LCS), sedang dalam siasatan dan dijangka akan dirujuk kepada TImbalan Pendakwa Raya minggu ini.

Rafizi didakwa menyiarkan empat kenyataan dan tohmahan pada tarikh 22, 25, 26 dan 29 Ogos lepas, di sebuah blog dan menyiarkan semula di Facebook, Twitter dan TikTok. – BERNAMA


Lelaki maut kereta dipandu langgar belakang lori di George Town

GEORGE TOWN: Seorang lelaki maut akibat tersepit selepas kereta dipandunya melanggar belakang sebuah lori dalam kemalangan di Kilometer 1.5 Lebuhraya Tun Dr Lim Chong Eu, di sini awal pagi hari ini.

Pegawai Operasi Balai Bomba dan Penyelamat Jalan Perak, Israhanafi Ismail berkata, dalam kemalangan kira-kira pukul 4.19 pagi itu, S.Vitra Stevan, 44, yang memandu kereta Proton Waja meninggal dunia di lokasi kejadian setelah tersepit di bahagian pemandu.

“Kita membuat ‘size up‘ di lokasi kejadian dan mangsa yang tersepit berjaya dikeluarkan menggunakan peralatan khas “rescue tool” pada 4.51 pagi,” katanya ketika dihubungi hari ini.

Katanya, mayat mangsa dihantar ke Hospital Pulau Pinang untuk bedah siasat. – BERNAMA


Lelaki Sabah ‘godam’ web kerajaan Australia, perbankan luar

KUALA LUMPUR: Kelicikan seorang lelaki dalam menggunakan bakat dan kebolehan yang dimiliki sebagai pembangun perisian untuk menjual ‘phising template’ kepada scammer, berakhir apabila diberkas polis kelmarin.

Lelaki berusia 36 tahun warga tempatan yang merupakan ketua kepada sindiket ‘phising script’ dan ‘phising template’ itu diberkas di Sabah dalam satu Operasi Khas BulletProftLink dengan kerjasama Polis Persekutuan Australia (AFP) dan Biro Penyiasatan Persekutuan (FBI).

Ketua Polis Negara, Tan Sri Razarudin Husain berkata, sindiket yang dibangunkan pada tahun 2015 ini berpangkalan di Sabah dan mula aktif sejak setahun lalu melalui iklan yang dipamerkan di laman sesawang BulletProftLink.

Ujarnya, sindiket ini menyasarkan laman web rasmi kerajaan Australia, institusi perbankan di luar negara, serta organisasi yang mengendalikan laman web beralamat [.gov] dan [.edu] dengan menyediakan perkhidmatan ‘phishing templates’ kepada scammer.

“Tindakan mereka turut melibatkan aktiviti transaksi jual beli maklumat identiti seperti kata laluan, maklumat perbankan, dan data peribadi yang diakses dari pelbagai negara termasuklah di Australia, Amerika Syarikat dan Malaysia.

“Semakan kami setakat ini, sejumlah 1,038 kata laluan dan nama pengguna rakyat Malaysia yang diakses secara tidak sah melalui ‘phising template’ ini. Bagi negara luar, kita juga masih menjalankan siasatan bersama AFP dan FBI berapa ramai mangsa yang terlibat.

“Ketua sindiket ini pun didapati tidak mempunyai sebarang latar belakang pendidikan teknologi maklumat tetapi kecerdikan Tuhan bagi boleh sampai tahap tu,” katanya dalam sidang akhbar di Ibu Pejabat Bukit Aman, di sini, hari ini.

Tambahnya, semakan dan profiling lanjut beserta bukti jejak kewangan (money trail) yang telah dibuat oleh pihak Jabatan Siasatan Jenayah Komersial bersama Unit Pencegahan Penggubahan Wang Haram (AMLA) mendapati rangkaian sindiket ini juga terlibat dalam dua skim penipuan pelaburan yang tidak wujud.

Ujar beliau, ia melibatkan satu skim pelaburan CFG International dan satu skim pelaburan mata wang kripto iaitu ECCoin yang menggunakan platfom Huobi.

“Hasil semakan lanjut mendapati sebanyak 37 laporan polis diterima berkaitan dua skim pelaburan yang tidak wujud di atas di seluruh negara yang melibatkan kerugian keseluruhan berjumlah lebih RM1.2 juta,” katanya.

Mengulas lanjut, Razarudin berkata, dalam operasi khas ini seramai lapan suspek ditahan di Sabah, Kuala Lumpur, Selangor dan Perak terdiri daripada tujuh warga tempatan dan seorang warga Thailand.

Selain itu, katanya, rampasan turut dilakukan ke atas ‘server’ yang didaftarkan atas nama suspek utama di Technology Park Malaysia (TPM) yang digunakan sebagai web hosting services ke atas laman sesawang www.bulletproftlink.com.

“Rampasan keseluruhan terdiri daripada e-wallet Cryptocurrency bernilai lebih RM 965,808, pelbagai peralatan komputer, barang kemas, dokumen dan dua buah kereta.

“Dua kertas siasatan di buka di bawah Seksyen 4(1) Akta Jenayah Komputer 1997 dan 15 kertas siasatan dibuka di bawah Seksyen 420 Kanun Keseksaan bagi kes penipuan pelaburan tidak wujud,” katanya. – Kosmo

Authors

Media Variasi

View all posts

Diyana Rahip

View all posts

View all posts

View all posts


Penang FC cipta kemenangan ketiga di Stadium Bandaraya

GEORGE TOWN: Penolong ketua jurulatih Penang FC, Manzoor Azwira Abd Wahid berharap anak buahnya meneruskan momentum kemenangan selepas mencipta kemenangan ketiga musim ini apabila menewaskan Kelantan United FC 2-0 pada aksi Liga Super 2023 malam tadi.

Beliau berkata, pada perlawanan di Stadium Bandaraya itu, skuad Harimau Kumbang telah mencuba sedaya upaya untuk meraih kemenangan.

“Kami bersyukur dengan permainan malam ini. Saya tidak minta lebih daripada pemain, cuma harap mereka boleh buat yang terbaik setiap kali perlawanan,” katanya kepada pemberita selepas perlawanan.

Katanya, skuad Harimau Kumbang akan cuba memberi saingan terbaik pada perlawanan akan datang.

Sementara itu, penolong ketua jurulatih Kelantan United FC Nazrulerwan Makmor berkata, Morgaro Lima Gomis yang dikeluarkan pada awal permainan telah menjejaskan aksi skuad Kijang Hijau.

“Kita tiada pengganti Morgaro Lima Gomis. Kita mempunyai satu pemain sahaja di bahagian tengah dan itu telah mencacatkan permainan selepas Morgaro Lima Gomis keluar,” katanya.

Menurut Nazrulerwan, kekurangan rehat dan kepenatan pemain selepas mengharungi perlawanan berturut-turut antara penyumbang kepada Kelantan United FC tidak mendapat mata dalam perlawanan malam tadi.

Harimau Kumbang yang berada di tangga kelapan liga dijadual menentang Kuching City yang berada di tangga ke-12 liga pada 27 April ini di Stadium Bandaraya.

Kijang Hijau yang menghuni tangga ke-14 akan berhadapan dengan Kuala Lumpur City FC yang berada di tangga ketujuh liga pada 20 Mei ini di Stadium Sultan Muhammad ke-IV. – BERNAMA


KUALA LUMPUR: “Penyatuan ummah tidak bermula dengan pengkhianatan,” tulis pengendali Facebook (FB) mantan Perdana Menteri, Datuk Seri Najib Razak.

Najib mendakwa, Pengerusi Perikatan Nasional (PN) Tan Sri Muhyiddin Yassin sudah pun mengkhianat dan memecahbelahkan Barisan Nasional (BN) sebelum berada dalam kerajaan bersama, sebelum ini tetapi tidak berbalik kepada melihat kelemahan diri.

“Nak salahkan siapa lagi pula?

“Sekiranya sebelum jadi kerajaan bersama pun, dia sudah khianat dan mula pecah-belahkan BN, apakah nasib UMNO dan BN selepas 5 tahun lagi?

“Perangai pengkhianat, ‘scheme of things’ (permainan sulit) untuk sogok dan kerakusan kuasa mengakibatkan dia tidak dilantik sebagai Perdana Menteri (PM),” tulisnya dalam hantaran semalam.

Najib dalam tulisannya juga turut mencabar Ahli Parlimen (MP) Pagoh itu untuk mengemukakan Surat Akuan Berkanun (SD) daripada 115 MP yang kononnya menyokongnya sebelum ini daripada BN dan Gabungan Parti Sarawak (GPS).

Dakwanya lagi, Muhyiddin juga dilihat seperti mengulangi perangai khianat, apabila cuba menidakkan pelantikan Anwar sebagai PM atas perkenan Yang di-Pertuan Agong.

“Dah mula lawan Istana dan Majlis Raja-Raja Melayu dah tu.

“Dia kata dia ada 115 akuan sumpah (SD) yang sokong dia jadi PM.

“Cabar dia. Suruh dia senaraikan 115 Ahli Parlimen yang memberi SD kepada dia.

“Dalam senarai ini termasuk 10 orang Ahli Parlimen BN dan 23 orang Ahli Parlimen GPS.

“Sebelum UMNO dan BN sempat bermesyuarat sekalipun, gang broker mereka sudah mula membeli SD dari sebilangan kecil Ahli-ahli Parlimen BN,” tulisnya.

Najib mendakwa, Muhyiddin turut menipu GPS bahawa BN telah bersetuju untuk bersama dalam kerajaan Perikatan Nasional (PN), padahal UMNO dan BN belum pernah bermesyuarat sesama sendiri sekali pun dan tidak pernah berjumpa dengan PN atau GPS pun.

“Ahli-ahli Parlimen yang langgar arahan parti akan kehilangan kerusi Parlimen mereka yang mereka menang atas tiket BN.

“Sebab itu, 10 orang Ahli Parlimen BN yang sebelum ini berjaya dibeli oleh PN sempat memberitahu Istana bahawa mereka tarik balik SD mereka,” katanya.

Najib menambah lagi, Mahiaddin dipercayai sebenarnya tidak memahami bahawa SD tidak lagi terpakai selepas Akta Larangan Lompat Parti, berkuat kuasa.

“Dia juga tidak faham bahawa game SD ini tidak lagi terpakai setelah akta lompat kuasa berkuasa,” katanya.

Muhyiddin yang juga Pengerusi PN itu sebelum ini menggesa Anwar untuk mengemukakan jumlah SD yang diperoleh daripada Ahli-ahli Parlimen sebagai bukti beliau mempunyai angka yang mencukupi bagi membentuk kerajaan.

Menurut Muhyiddin, perkara itu perlu dibuktikan oleh Pengerusi PH itu dalam usaha mendapat kepercayaan rakyat.

Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah pada Khamis berkenan melantik Anwar sebagai Perdana Menteri ke-10.

Pelantikan Anwar yang juga Ahli Parlimen Tambun sebagai Perdana Menteri Malaysia ke-10 selaras dengan kuasa baginda yang diperuntukkan di bawah Perkara 40(2)(a) dan Perkara 43(2)(a) Perlembagaan Persekutuan.

Istiadat Mengangkat Sumpah Jawatan dan Setia serta Sumpah Simpan Rahsia Datuk Seri Anwar Ibrahim sebagai Perdana Menteri ke-10, di lstana Negara.

Author

Tun Puteh Wanti

View all posts

View all posts


PN hormati keputusan bubar Parlimen, ikut perlembagaan – Muhyiddin

TEMERLOH: Perikatan Nasional (PN) menghormati keputusan pembubaran Parlimen hari ini bagi memberi laluan kepada Pilihan Raya Umum ke-15 (PRU15) diadakan walaupun telah menyatakan pendirian tidak bersetuju PRU15 dilaksanakan tahun ini.

Pengerusinya, Tan Sri Muhyiddin Yassin berkata, walaupun pihaknya sebelum ini telah memberikan pandangan bahawa PRU15 tidak sesuai diadakan tahun ini dengan mengambil kira kemungkinan banjir berlaku, namun keputusan itu tetap dihormati.

Katanya, ia kerana pembubaran Parlimen sudah mendapat perkenan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dan ia keputusan berlandasarkan Perlembagaan negara.

“Yang penting kita sudah membuat persiapan dan akan teruskan agar PN berupaya mencapai kemenangan dalam PRU15,” katanya pada sidang media selepas bertemu pimpinan PN Pahang, di sini, hari ini,

Pertemuan tersebut antara lain dihadiri Pengerusi PN Pahang, Datuk Seri Saifuddin Abdullah, Pesuruhjaya PAS Pahang, Rosli Abdul Jabar, Pengerusi Gerakan negeri, Randy Yap Kim Heng diserta pemimpin PN pusat.

Terdahulu, Perdana Menteri, Datuk Seri Ismail Sabri Yaakob, petang tadi mengumumkan Parlimen dibubarkan berkuat kuasa hari ini selepas diperkenan oleh Seri Paduka.

Muhyiddin, yang juga Presiden Bersatu, berharap perjalanan PRU15 tidak akan terganggu dengan ramalan hujan lebat susulan Monsun Timur Laut dan kemungkinan berlaku banjir.

Sementara itu, di KUALA TERENGGANU, PAS menzahirkan rasa kecewa terhadap situasi yang berlaku kini sehingga Parlimen terpaksa dibubarkan.

Presidennya, Tan Sri Abdul Hadi Awang berkata, pembubaran Parlimen adalah dalam keadaan yang agak tergesa-gesa iaitu hanya dalam tempoh empat tahun lima bulan sahaja dalam Penggal Parlimen Ke-14. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Vape: Malaysia dah macam ‘Wild Wild West’, kata Khairy

KUALA LUMPUR: Bekas Menteri Kesihatan, Khairy Jamaluddin hari ini menyuarakan kebimbangan berhubung penjualan berleluasa vape tanpa kawalan di Malaysia, sehingga menarik minat media antarabangsa menghasilkan laporan khas tentang isu itu.

Melalui akaun Twitternya, Khairy memberi reaksi terhadap laporan khas Al Jazeera dalam program dokumentari 101 East yang mempaparkan bukti produk itu mudah dibeli oleh kanak-kanak bawah 18 tahun.

Beliau mendakwa, Malaysia kini di era Wild Wild West selepas penjualan bahan nikotin itu tidak lagi dikawal oleh undang-undang.

“Tiada penguatkuasaan di Malaysia kerana tiada undang-undang di Malaysia,” dakwanya.

Yes, there were enforcement issues before BUT we regularly acted against vape sales especially to minors and vape products could not be advertised. Now it’s the Wild West in Malaysia. No enforcement because there is no law against vape. I’m sorry it’s come to this. https://t.co/TALDdd7K2B

— Khairy Jamaluddin 🇲🇾🌺 (@Khairykj) July 17, 2023

Al Jazeera dalam laporan penyiasatan itu menunjukkan krewnya mengunjungi enam kedai menjual vape di ibu negara.

Laporan itu menyatakan tiada satu kedai yang meminta kad pengenalan bagi mengesahkan umur pembeli walau terdapat notis yang memaparkan bahan itu hanya boleh dibeli pada usia 18 tahun ke atas.

Khairy juga kesal kerana penjualan vape berleluasa tanpa kawalan sampai ke tahap sedemikian.

Author

Taufik Asmady Abdul Aziz

View all posts

View all posts


Muhyiddin dibebas dengan jaminan SPRM – Azam Baki

PUTRAJAYA: Bekas Perdana Menteri, Tan Sri Muhyiddin Yassin yang ditahan hari ini dibebaskan dengan jaminan Suruhanjaya Pencegahan Rasuah Malaysia (SPRM) tetapi akan tetap hadir ke Mahkamah Kuala Lumpur esok untuk pendakwaan.

Perkara itu disahkan oleh Ketua Pesuruhjaya SPRM, Tan Sri Azam Baki.

“Muhyiddin dibebaskan dengan jaminan dan akan ke mahkamah esok,” katanya ringkas ketika dihubungi Bernama.

Muhyiddin yang ditahan pada 1 tengah hari tadi dibebaskan pada 8.20 malam ini selepas hadir untuk dirakam percakapan bagi melengkapkan proses siasatan akhir berhubung projek Program Jana Ekonomi Pemerkasaan Kontraktor Bumiputera Berwibawa (Jana Wibawa) dan isu berkaitan di ibu pejabat SPRM di sini.

Menurut SPRM, pihaknya telah mendapat izin untuk mendakwa Ahli Parlimen Pagoh itu daripada Pejabat Peguam Negara.

SPRM memaklumkan Muhyiddin bakal berdepan pertuduhan di bawah Akta SPRM 2009 serta Seksyen 4(1) b Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram (AMLATFPUAA) 2001.

SPRM sebelum ini telah membekukan akaun Bersatu dan beberapa individu termasuk Ketua Penerangan parti itu, Datuk Wan Saiful Wan Jan dan Timbalan Ketua Bahagian Bersatu Segambut, Adam Radlan Adam Muhammad, yang didakwa di mahkamah berkaitan projek Jana Wibawa. – BERNAMA